
Heerenium,  qui  primus  de  fontibus  et  auctoritate  ui- 
tarum  Plutarchearum  disputauit,  minime  rem  expediuisse, 
inter  uiros  doctos  constat.  nam  enumerauit  tantum  aucto- 
res  ab  ipso  Plutarcho  nominatos;  quemadmodum  uero  iis 
usum  esse  Plutarchum  existimauerit,  raro  pronuntiauit,  quae 
pronuntiauit  nunquam  argumentis  probauit.  quanta  fuerit 
neglegentia,  exemplo  illustrabo.  in  fine  uitae  Marcelli  Plu- 
tarchum  disertis  uerbis  Liuium  et  Valerium  Maximum  lau- 
dasse,  quamquam  rei,  cuius  auctores  eos  fuisse  dicit,  nul- 
lum  apud  Liuium  aut  Valerium  Maximum  est  uestigium, 
ne  animaduertisse  quidem  uidetur  Heerenius.  itaque  no- 
stris  temporibus  extiterunt,  qui  eandem  quaestionem  re- 
tractandam  sibi  sumerent  atque  accuratius  de  nonnuUis 
uitis  agerent.  quorum  exemplum  secutus  ego  in  fontes 
Fabii  Maximi  et  Marcelli,  quarum  uitarum  post  Heerenium 
fere  nulla  ratio  habita  est,  denuo  inquirere  suscepi.  nam 
Marcelli  quidem  uita  prorsus  neglecta  est,  quae  autem  de 
Fabii  Maximi  uita  exposuit  C.  Peterus  in  commentatione : 
Livius  und  Polybius,  Halis  1863  pag.  59 — 65,  non  proba- 
bilia  mihi  uidentur  esse.   ille  enim  similitudine,  quam  saepe 


inter  uicesimum  alterum  librum  Liuii  et  Plutarchi  Fabium 
Maximum  intercedere  animaduertebat,  inductus  Liuium  prae- 
cipuum  eius  uitae  fontem  ftdsse  demonstrare  studuit.  cui 
uiri  doctissimi  sententiae  ut  assentiar,  cum  tantum  absit, 
ut  quam  minime  Liuio  usum  esse  Plutarchum  persuasum 
mihi  sit,  eo  magis  incitatus  sum,  ut  quae  mihi  uidebantur 
persequerer. 

H.  Peteri  opusculum:  die  Quellen  Plutarch's  in  den 
Biographieen  der  Romer,  quod  nuperrime  editum  est,  in 
manus  uenit,  postquam  iam  totam  quaestionem  absolui. 
neque  inest  in  iis,  quae  de  fontibus  Fabii  Maximi  et  Mar- 
celli  (pag.  51 — 57 ;  74 — 80)  disseruit,  quod  in  meum  usum 
conuertere  potuerim,  quia  et  longe  aliam  uiam  iniit  et 
quod  suspicatus  est  multum  a  mea  sententia  distat.  quam 
uero  proposuit  opinionem,  eam  mea  me  quaestione  refuta- 
turum  esse  spero. 


Uum  manifestum  sit,  omnes  rerum  gestarum  scripto- 
res  ex  auctoribus  in  historia  conscribenda  adhibitis  unum, 
cui  prae  ceteris  fidem  habebant,  praecipuum  ducem  sibi 
elegisse,  in  inuestigandis  eorum  fontibus  ante  omnia  id  mihi 
uidetur  <%gendum  esse,  ut  ostendatur,  quem  potissimum 
quisque  auctorem  secutus  sit.  qui  auctor  quis  fuerit  in 
uitis  Fabii  Maximi  et  Marcelli,  ipse  Plutarchus  non  indi- 
cat.  nam  in  uita  Fabii  Maximi  praeter  Posidonium,  quem 
fontem  primarium  habere  nos  historiae  eius  longe  a  tem- 
poribus  belli  Hannibalici  remotae  uetant,  neminem  nomi- 
nat,  in  uita  autem  Marcelli  quamquam  multos  auctores 
laudat:  Polybium,  Liuium,  Jubam,  Cornelium  Nepotem,  Gae- 
sarem  Augustum,  Valerium  Maximum,  Posidonium,  tamen 
nulli  unquam  notam  addit,  qua  perspici  possit,  quem  po- 
tissimum  secutus  sit.  itaque  cum  a  Plutarcho  destituti  si- 
mus,  nobis  confugiendum  est  ad  ceteros  auctores,  qui  de 
bello  Hannibalico  scripserunt,  ac  comparatis  iis  cum  Plutar- 
cho  uidendum  est,  quae  rationes  inter  eos  et  Plutarchum 
intercedant  et  quid  ex  iis  aut  fontibus  eorum  de  Plutarcho 
conici  possit.  quo  e  numero  diligentissime  excutiamus  ne- 
cesse  est  Liuium  et  Polybium,  qui  uberrime  hoc  bellum  de- 
scripserint  et  qui  ^non  solum  ab  ipso  Plutarcho  laudentur 
(comp.  Pelop.  et  Marc.  1)  sed  etiam  mirum  quantum  con- 
spirent  cum  eo.  neque  uero  neglegi  debent  relicui  auctores 
huius  belli. 

Sed  priusquam  ad  ipsam  comparationem  accedamus, 
haud  alienum  erit  de  eorum  auctorum,  qui  in  censum  ue- 
niunt,  fontibus  et  auctoritate  pauca  praefari.  ac  Polybium 
quidem  in  earum  rerum  Romanarum  enarratione,  quarum 
ipse  aequalis  non  fuerat,  (nam  relicua  historiarum  pars  ad 

nostram  quaestionem  non  pertinet)  fere  omnes  et  Graecos 
et  Romanos  auctores,  qui  res  illas  ante  eum  memoriae  pro- 
diderant,  legisse  ac  consuluisse  e  legibus,  quas  a  rerum 
scriptoribus  obseruandas  censuit,  (XII,  25,  e;  27;  28)  et 
e  seueritate,  qua  ipse  has  leges  obseruauit,  suspicari  licet. 
praeter  Graecos  uero  auctores  eum  Fabii  Pictoris  *)  anna- 
libus  usum  esse  ipsius  testimonio  constat  (I,  14;  15; 
58;  III,  8).  neque  uero  temere  iis  credidit,  sed  quo  ex- 
cellebat  ueritatis  studio  et  subtilitate  iudicii  summa  cum 
diligentia  omnia  examinans  errata  detegebat  et  emendabat, 
res  praetermissas  supplebat,  leues  omittebat,  confusas  ac 
turbatas  in  certum  ordinem  redigebat,  quippe  qui-Jipsa  mo- 
numenta  antiqua  perscrutatus  esset  ac  familiaritate  Scipio- 
nis  usus  multa  a  uiris  clarissimis  audisset,  quorum  ductu 
auspiciisque  imperium  Romanum  ad  tantum  splendorem  ac 
potentiam  productum  erat,  qui  uariis  itineribus  regiones, 
quae  testes  fuerant  memorabilium  facinorum,  perlustrasset, 
qui  Philopoemene  ac  parente  Lycorta  praeceptoribus  enu- 
tritus  in  bellis  rebusque  publicis  administrandis  bene  uer- 


*)  Nam  quod  Polybius  Fabium  Pictorem,  ubicunque  eius  mentio- 
nem  facit,  reprehendit  quin  etiam  (III,  8;  9)  dkoylav  ei  obicit,  ex  eo 
minime  erui  potest  eum  Fabii  annales  spreuisse  aut  ex  iis  haurire  no- 
luisse,  ut  opinari  uidetur  C.  Peterus  pag.  55.  acerbitas  enim  censurae 
nihil  habet  miri,  quia  ita  ac  saepe  acerbius  quam  iustius  in  omnes  fere 
auctores  inuehitur.  omniam  tamen ,  quorum  fidem  reprehendit,  Fabio  ma- 
xime  pepercit.  immo  fatetur  I,  14,  Fabium  et  Philinum  ^nsiQotara  de 
primo  bello  Punico  scripsisse  neque  de  industria  ab  uero  aberrasse  uideri. 
at  profecto  longe  aliis  opinor  conuiciis  eos  lacerat,  quibus  nullam  fidem 
habuit.  conferas  quae  de  Sosili  et  Chaereae  historiis  iudicat  III,  20: 
ttqoS  [xiv  ovv  ra  rotavra  ruJV  GvyyQaju/udrcov,  ola  ygd(fft  XaiQsaS  v.al 
JEwaikoS,  ovdiv  dv  rfioi,  nkiov  Xiytw  ov  yaq  iaroQias  dXlcc  xovQtaxys 
xal  iiavdrjfjiov  kafoas  ituol  yt  doxovoi  zdl-iv  t%€iv  xal  dvva/utv.  tum 
ne  res  quidem  ipsas  a  Fabio  narratas  sed  iudicia  quaedam  ab  eo  de  re- 
bus  gestis  prolata  refellit.  denique  si  maiores  Fabii  historiae  partes  a 
uero  abhorruisse  cognouisset,  certe  non  saepius  fidem  eius  exagitare 
omisisset,  praesertim  cum  timeret,  ne  qui  nomen  eius  ac  titulum  libri 
intuentes  quaecunquae  scripsisset  ut  certa  arriperent  (III.,  9). 


satus  ac  fortunae  uicissitudines  quam  acerbissime  esset  ex- 
pertus.  huic  uero  dignitati  ac  praestantiae  Polybii  officit 
orationis  siccitas  et  durities  atque  frequentia  ratiocinatio- 
num  egressionumque ,  qua  sane  fatigamur  quaque  factum 
est,  ut  magis  quam  par  erat  a  ueteribus  neglegeretur.  a 
Polybio  quam  plmimum  distat  Liuius.  quibus  enim  uirtu- 
tibus  ille  praestat  hic  est  inferior,  quibus  ille  caret  hic 
floret.  sermonis  enim  elegantia  et  iucunditate,  qua  primus 
ex  annalium  scriptorum  ieiuno  dicendi  genere  emergens 
uniuersam  populi  Romani  historiam  illustrauit,  et  ingenuo 
sensu  ac  candore,  quo  in  rebus  clarorum  uirorum  descri- 
bendis  ductus  est,  aequales  et  posteros  pari  admiratione 
imbuit.  at  cauendum  est,  ne  hoc  ftdgore  occaecemur.  at- 
que  intentius  inquirentes  in  compositionem  et  argumentum 
historiarum  haud  leuia  uitia  animaduertemus.  ad  historiam 
enim  conscribendam  accessit  Lmius,  priusquam  expressam 
imaginem  eius  cogitatione  finxisset,  annales  uero  neque  om- 
nes  quos  data  opera  sibi  conciliare  poterat  conquisiuit, 
neque  eos  quibus  usus  est  tanta  quanta  debebat  cura 
adhibuit  aut  ubique  omnes  consuluit,  sed  tum  hos  tum  illos 
secutus  est.  contra  eodem  loco  haud  raro  uarias  diuersis- 
simorum  auctorum  relationes  permiscuit  ac  confudit.  unde 
errores,  locos  obscuros  et  inter  se  repugnantes  extitisse 
nemo  erit  qui  miretur.  antiquis  autem  monumentis,  quae 
tunc  satis  multa  superfuisse  e  Dionysio  Halicarnaseo  di- 
scimus,  adeundis  nullam  operam  dedit,  ut  tuo  iure  diceres 
non  monumenta  Liuio  sed  Liuium  monumentis  defuisse. 
accedit  quod  accurata  terrarum  cognitione  mrnime  erat 
instmctus  et  a  re  publica  gerenda  remotus  non  potuit  esse 
ea  sagacitate,  qua  quo  nexu  res  diuersis  locis  gestae  co- 
haererent,  quibus  causis  ortae,  qui  euentus  futuri  essent, 
perspiceret.  in  tertia  autem  decade  quae  nobis  conferenda 
est  Fabium  Pictorem,  Cincium  Alimentum,  Latinum  Grae- 
corum  Acilii  Grlabrionis  annaHum  interpretem,  Caelium  An- 
tipatrum,  Yalerium  Antiatem,  Calpurnium  Pisonem,  Clo- 
dium  Licinium  et  Graecos  Silenum  ac  Polybium  se  consu- 
luisse    ipse   profitetur.      quem    uero  potissimum  auctorem 

secutus  sit  in  controuersia  *)  est,  aliis  Polybium  aliis  Fa- 
bium  Pictorem  fontem  primarium  fuisse  contendentibus. 
cui  contentioni  aliquam  lucem  nostram  quaestionem  alla- 
turam  esse  speramus.  iam  uero  nos  conuertamus  ad  Ap- 
pianum,  qui  maxima  cum  leuitate  et  imprudentia  summa  re- 
gionum  ignorantia  e  uariis  fontibus  historiam  suam  compila- 
uit.  nihilo  minus  non  parui  aestimandus  est,  quia  plerum- 
que  bonos  auctores  habebat,  Dionysium  Halicarnaseum,  Po- 
lybium,  Posidonium.  narrationes  uero  quasdam  ad  bellum 
Hannibalicum  spectantes  e  Fabio  Pictore,  quem  Hann.  27. 
%6v  tivyyQCKpea  twvSs  rwv  sqy^v  appellat,  fluxisse,  affirmat 
Niebuhrius  (Vorles.  ub.  rom.  Gesch.  I,  60;  II,  61).  eodem 
Fabio  Pictore  Niebuhrius  (Vorles.  iib.  rom.  Gesch.  I,  62;  H, 
62)  consentiente  Wilmansio  (de  Dionis  Cassii  fontibus  et 
auctoritate,  Berol.  1836,  pag.  2)  probabiliter  coniecit  prae 


*)  Qui  primus  de  fontibus  Liuii  accuratius  disquisiuit  Fr.  Lach- 
mannus  (Gott.  1822,  1828)  omnia,  in  quibus  Polybius  et  Liuius  congruere 
uidebantur,  Liuium  e  Polybio  petiuisse  statuit.  deinde  multi  extiterunt, 
qui,  quod  a  Niebuhrio  (Vorles.  tib.  rom.  Gesch.  ed.  Isler  L,  49)  et  a 
Schweglero  (rbm.  Gesch.  I.  110)  iactum  erat  ante  medium  bellum 
Hannibalicum  non  inspectum  esse  uideri  Polybium  a  Liuio,  persecuti  ar- 
gumentis  firmare  student,  cf.  K.  W.  Nitzsch:  Q.  Fabius  Pictor  uber  die 
ersten  Jahre  des  hannib.  Krieges,  allgemeine  Monatsschrift  1854  pag. 
67 — 84;  Michael:  in  wie  weit  hat  Livius  den  Polybius  als  Hauptquelle 
benutzt?  Torgauer  Progr.  1859;  Tillmanns:  quo  libro  Liuius  Polybii  hi- 
storiis  uti  coeperit?  Jahns  Jahrbucher  1862,  pag.  844  ff. .  contra  quos 
ante  hos  duos  annos  C.  Peterus  in  commentatione  supra  laudata  Lach- 
manni  sententiam  defendens  ostendit  Liuium  iam  in  libris  XXI  et  XXII 
praeter  alios  annales  Polybium  potissimum  auctorem  habuisse.  cui  sen- 
tentiae  quamquam  in  uniuersum  assentimur,  tamen  longius  uirum  doctissi- 
mum  progressum  esse  arbitramur,  quia  nimiam  uim  externae  speciei  ac 
formae  tribuisse  uidetur  et  quamcunque  argumenti  similitudinem  depre- 
hendit,  eam  ex  adhibito  Polybio  repetendam  esse  'putat.  nam  quae 
forte  cognatio  sermonis  ac  uerborum  occurrit,  ea  nonnunquam  casu  effi- 
citur  etiam  apud  scriptores,  qui  res  easdem  tractantes  nequaquam  inter 
se  cohaerent,  saepius  utrum  ex  ipso  Polybio  an  e  communi  utriusque 
fonte  manauerit  difficile  est  diiudicatu.  praeterea  discrepantiae  haud  le- 
ues  fugisse  uidentur  Peterum,  quas  occasione  data  infra  in  medium  pro- 
feremus. 


aliis  in  prioribus  libris  Dionem  Cassium  usum  esse,  qui 
rerum  non  minus  publicarum  quam  bellicarum  usu  atque 
experientia  inter  aequales  eminebat.  huius  tam  egregii 
auctoris  historia  ueterum  temporum  paucis  tantum  exce- 
ptis  fragmentis  quod  interiit  ualde  dolendum  est.  quae 
iactura  aliqua  ex  parte  compensatur  Zonarae  annalibus. 
is  monachus  quamquam  uilissimus  est  homo  et  scriptor, 
utpote  qui  in  exordio  profiteatur  se  ad  historiam  conden- 
dam,  ut  prauas  cogitationes  ac  cupiditates  repelleret,  con- 
fugisse  atque  fontes  suos  eosque  paucissimos  exscripsisse, 
tamen  nobis  magni  est  pretii,  quia  ad  uerbum  fontes  trans- 
scribens  multa  seruauit  ex  auctoribus,  quorum  opera  ae- 
tatem  non  tulerunt.  in  historia  enim  Romana  usque  ad 
deletam  Corinthum  auctores  habuit  tum  Dionem  tum  Plu- 
tarchum,  atque  in  ea  parte  quae  ad  nostram  quaestionem 
attinet  solum  Dionem,  quo  ita  utebatur  ut  alia  transscri- 
beret,  alia  praetermitteret,  alia  in  breuius  contraheret,  ut 
W.  A.  Schmidt  (de  fontibus  Zonarae,  Zeitschrift  f.  Alter- 
thumsw.  ed.  Zimmermann,  1839  p.  238)  certissime  euicit. 
e  Cornelio  Nepote  fere  nullos  fructus  percipere  possumus, 
quia  excellentium  ducum  Romanorum  hbro  perdito  sola 
uita  Hannibalis  ad  nostram  quaestionem  attinet,  de  eius 
autem  fontibus,  quamquam  haud  spernendi  auctores  laudan- 
tur  cap.  13:  Polybius,  'Sulpicius  Blitho,  cuius  hoc  solo  loco 
mentio  fit,  Sosilus  ac  Silenus,  Hannibalis  comites,  propter 
nimiam  Nepotis  incuriam  ac  memoriae  infirmitatem  nihil 
conici  potest.  totus  denique  Liuii  sectatorum  et  epitoma- 
torum  grex,  ubi  ipse  Liuius  superest,  iure  neglegi  potest, 
auctorum  deperditorum  tenue  affert  subsidium.  ac  sunt  illi 
quidem  Valerius  Maximus,  Julius  Florus,  Eutropius,  Oro- 
sius,  Aurelius  Victor  ut  uulgo  appellatur  qui  libellum  de 
uiris  illustribus  composuit.  qui  qua  ratione  usi  sint  Liuii 
annalibus  explicauit  U.  Kohler  (Gott.  1860).  de  Valerii 
Maximi  fontibus  fusius  disseruit  Kempf  in  praefatione  edi- 
tionis.  de  Orosii  uita  eiusque  historiarum  libris  Th.  de 
Moerner  dissertationem  scripsit  (Berol.  1844). 

His  praemissis    singulas   uitae  Fabii   Maximi  partes 

percenseamus  et  cum  ceteris  auctoribus  conferamus.  in  primo 
capite  Plutarchus  *)  ut  solet  praefatus  de  genere  ingenio 
moribusque  Fabii,  postquam  primum  eius  consulatum  ac 
triumphum  de  Liguribus  actum  uerbo  tetigit,  cum  pugnae 
apud  Trebiam  commissae  et  itineris  ab  Hannibale  per  Etru- 
riam  facti  mentionem  fecerit,  longius  cap.  II  et  III  com- 
moratur  in  adumbranda  Flaminii  consulis  temeritate  cla- 
deque  ad  Trasumennum  lacum  accepta.  ac  fere  omnia 
quae  narrauit  Plutarchus  cum  reperiantur  apud  Liuium 
(XXII,  1 — 7),  Liuii  uero  pugnae  descriptio  simillima  uide- 
atur  esse  Polybianae  enarrationi  (III,  80 — 85),  cum  alii 
uiri  docti  tum  C.  Peterus  Liuium  uertisse  Polybium,  e  Liuio 
autem  Plutarchum  hausisse  contenderunt.  sed  nostra  sen- 
tentia  longe  aliter  sese  habet  res.  priusquam  autem  de 
Plutarcho  quaeramus,  quae  inter  Liuium  et  Polybium  in- 
tercedat  ratio  statuemus.  de  qua  quo  facilius  iudicari  pos- 
sit,  non  modo  quae  quominus  Polybius  fons  habeatur  Li- 
uii  obstant  afferemus,  sed  etiam  quae  similia  sunt  inter 
eos  sub  oculos  subiciamus.  Hannibalem,  cum  insitam  in- 
genio  Flaminii  consulis  temeritatem  nosset,  fertilibus  Etru- 
riae  campis  usque  ad  Trasumennum  lacum  peruastatis, 
tanta  ira  eum  inflammasse,  ut  contemni  se  putans  ac  sa- 
lutaribus  amicorum  hortationibus  spretis  clamans  impe- 
diendum  esse,  quominus  hostis  uastando  et  urendo  ad  ipsa 
Romana  moenia  perueniret,  citato  agmine  insequeretur  et 
inexplorato  in  insidias  ab  hoste  structas  intraret,  aeque 
Liuius  ac  Polybius  enarrant.  praeterea  in  ipsius  pugnae 
descriptione  multa  concinunt.  ordo  rerum  fere  idem.  sohs 
occasu  ad  lacum  peruenisse  Flaminium  et  postero  die  uix- 
dum  satis  certa  luce  in  angustias  ingressum  esse;  montes 
et  lacum  densa  nebula  subito  orta  e  lacu  intectos  esse; 
Romanos  undique  circumuentos   cum    in  tanta  trepidatione 


*)  Plutarclii  capita  et  uersus  attuli  ex  editione  Sintenis,  Lips. 
1839,  Polybii  ex  edit.  Bekkeri,  Berol.  1844,  Liuii  paragraphos  ex  ani- 
pliore  Weissenbornii  editione. 

neque  acies  instrui  neque  arma  expediri  possent  esse  op- 
pressos;  multos  nulla  salutis  spe  relicua  in  lacum  sese  im- 
mergentes  gurgitibus  haustos  esse;  sex  milia  primi  agmi- 
nis,  qui  fortiter  eruptione  facta  e  saltu  euasissent,  post 
pugnam  Maharbali  ea  condicione  ut  armis  traditis  cum 
singulis  uestimentis  abirent  sese  dedisse,  ab  Hannibale  uero 
fide  rupta  in  uincula  coniectos  esse;  captos  socios  sine 
pretio  dimissos  ciues  Romanos  in  uinculis  retentos  esse;  a 
praetore  ingentem  acceptam  esse  cladem  Komae  pronun- 
tiatum  esse  ab  utroque  ita  narrantur,  ut  uerborum  simi- 
litudo  quaedam  obseruari  possit  ac  Liuius  Graeca  Polybii 
uerba  tum  Latino  sermone  reddidisse  tum  maiore  ubertate 
distinxisse  uideatur.  sed  accedunt  non  pauca,  quae  aut  a 
Polybio  aut  a  Liuio  solo  narrata  sunt.  nam  uerum  impe- 
ratorem  quo  ingenio  sit  aduersarius  indagare  et  uitia  eius 
in  suum  usum  conuertere  debere,  quae  explanatio  sane 
propria  est  Polybii  (cap.  81),  Liuius  ne  uerbo  quidem  me- 
morat.  contra  solus  Liuius  exponit  non  minus  tetra  pro- 
digia  quam  omina  quaedam  a  Flaminio  neglecta  esse; 
motum  terrae,*quo  multae  Italiae  urbes  prostratae  sint, 
intentis  in  pugnam  animis  neutrum  exercitum  sensisse; 
tres  fere  horas  pugnatum  *)  esse ;  magna  cum  cura  Hanni- 
balem  corpus  Flaminii  quaesiuisse.  a  Celtis  Flaminium  ne- 
catum  esse  Polybius  significauit,  Liuius  copiose  enarrat 
nomine  Jnsubris  equitis  qui  consulem  lancea  transfixerit 
adiecto.  aeque  nomen  praetoris,  per  quem  calamitas  pro- 
nuntiatur  Romae,  solus  Liuius  affert.  uides  necesse  esse, 
ut  saltem  alterum  auctorem  consuluisse  Liuium  putes?  si 
Polybium  praecipuum  auctorem  habes.  iam  uero  extant 
apud  Liuium   quae  nullo  modo  possint  conciliari  cum  Po- 


*)  Eadem  quae  Liuius  attulit  omina  a  Caelio  Antipatro  narrata 
esse  cum  e  Cicerone  (de  diu.  I,  35 ;  de  nat.  deor. .  II,  3,  8)  appareat, 
Lachmannus  et  Peterus  censuerunt  e  Caelio  Liuium  illa  adiecisse  Poly- 
bianae  enarrationi.  sed  perspicuum  est  nihil  obstare,  quominus  eadem 
iam  ab  aliis  annalium  scriptoribus  Caelium  accepisse  et  Liuium  ex  iisdem 
hausisse  statuamus. 

lybio  sed  pugnent  cum  eo.  nam  cum  Polybius  Flaminium, 
ubi  undique  sese  circumuentum  esse  cognouisset,  dvgxQytirov- 
fievov  xal  neQixaxovvta  totg  oXoig  fuisse  tradit,  Liuius  im~ 
pauidum  eius  animum  atque  egregia  fortitudinis  specimina 
ab  eo  edita  praedicat.  deinde  naturam  loci,  cuius  descri- 
ptionem  e  Polybio  sumptam  esse,  a  Liuio  Lachmannus  II, 
44  et  C.  Peterus  p.  32  affirmant,  aliter  Liuius  et  Polybius 
cogitatione  informasse  mihi  uidentur,  Polybio  enim  auctore 
(cap.  83)  per  angustum  aditum  a  sinistra  praeruptis  ru- 
pibus  a  dextra  lacu  clausum  intramus  in  uallem,  quae 
utrimque  altis  montibus  saepta  a  fronte  tumulo  in  quo 
Hannibal  castra  posuerat  intercluditur.  huic  loci  situi  apte 
respondet  copiarum  dispositio.  castris  enim  aduersum  adi- 
tum  collocatis  Baliares  cum  expeditis  Hannibal  in  dextros 
montes  mittit,  equites  et  Celtas  per  laeuos  ita  extendit,  ut 
extremi  prope  aditum  abditi  lateant.  tum  primum  agmen 
Romanorum  in  uallem  ingressum  ab  utroque  latere  (ex  tdov 
nXayliav)  hostibus  ex  insidiis  prorumpentibus  caeditur,  re- 
licuus  uero  exercitus  in  ipso  aditu  a  lacu  et  rupibus  in- 
clusus  etiam  foedius  perit.  ita  etiam  qui  in'ualle  trucidati 
erant  (numerus  cum  Liuio  consentit)  segregantur  ab  iis, 
qui  in  faucibus  interierunt.  —  secundum  Liuium  uero  non 
solus  aditus  sed  tota  uallis  ab  altero  latere  lacu  ab  altero 
montibus  cingitur  (cf.  4.  §.  3:  ut  ubi  intrassent  Romani 
clausa  omnia  lacu  ac  montibus  essent;  4.  §.  5:  Poenus 
ubi  hostem  clausum  lacu  ac  montibus  habuit;  5.  §.  6 : 
ab  lateribus  montes  ac  lacus,  a  fronte  et  tergo  hostium 
acies  claudebat;  6.  §.  5:  nec  montes  nec  lacus  obstabant), 
nunquam  montes  dextri  et  sinistri  ut  a  Polybio  discernun- 
tur.  cui  loci  descriptioni  etiam  copiarum  collocatio  accom- 
modata  est.  'ipse  Hannibal  in  castris  in  aperto  locatis  cum 
Afris  Hispanisque  considit,  Baliares  ceteramque  leuem  ar- 
maturam  post  montes  eircumducit,  equites  non  per  laeuos 
montes  sed  ad  ipsas  fauces  tumulis  apte  tegentibus  locat. 
deinde  non  solum  primum  agmen  sed  totum  exercitum  in 
uallem  intrasse  et  omnino  XV  milia  caesa  esse  narrat. 
Liuianam  igitur  loci  descriptionem,  quam  Polybianae  repu-* 

gnare  in  aperto  sit  neque  perperam  intellecto  Polybio  or- 
tam  esse  putari  possit,  quia  clarissima  sunt  eius  uerba  ne- 
que  semel  discrepantia  Liuii  apparet  sed  ad  totius  pugnae 
descriptionem  pertinet,  non  e  Polybio  sed  ex  alio  auctore 
manauisse  statuendum  est  ac  cum  haec  regionis  descri- 
ptio  copiarumque  collocatio  totius  pugnae  descriptionis  ut 
ita  dicam  fundamentum  sit,  praeterea  non  pauca  annota- 
uerimus,  quae  aut  solus  Liuius  exhibet  aut  pugnans  cum 
Polybio  exposuit,  dubitari  non  potest  quin  Liuius  in  hac  pugna 
describenda  Polybio  omnino  non  usus  sit,  similitudines  uero 
e  communi  ab  utroque  adhibito  fonte  repetendae  sint.  nam 
si  Liuius  ante  oculos  habuisset  Polybium,  non  illas  minoris 
momenti  res  sed  potius  fundamentum  aut  totam  descriptio- 
nem  ex  eo  sumpsisset.  fonte  uero  hoc  uaria  ratione  uter- 
que  usus  est.  Liuius  enim  quae  inuenit  nihil  suspicatus 
credidit  ac  bona  fide  reddidit,  Polybius  autem  ut  erat  acri 
iudicio  examinauit  et,  quia  ipse  lacus  Trasumenni  situm 
lustrauerat  falsoque  ab  auctore  suo  descriptum  esse  cogno- 
uerat,  immutauit  ac  correxit. 

Quis  uero  est  hic  utriusque  auctor?  in  censum  ue- 
nire  possunt  annalium  scriptores,  qui  Polybii  aetati  ante- 
cesserunt,  et  Graeci,  qui  sese  ad  bellum  Hannibalicum  me- 
moriae  prodendum  accinxerunt.  ac  Graecos  quidem  Sosi- 
lum  ac  Chaeream  non  nouisse  uidetur  Liuius,  Polybius  in- 
dignos  esse  dicit,  qui  historiae  scriptores  appellentur  (III, 
20).  similiter  de  Sileno  statuendum  est.  nam  is,  praeter- 
quam  quod  Polybius  nunquam  semel  Liuius  (XXVI,  49) 
eum  nominat,  iure  autem  num  ipsum  inspexerit  Liuius  an 
ex  alio  auctore  nomen  eius  transscripserit  dubitari  potest, 
historiam  suam,  si  e  fragmento  a  Cicerone  de  diu.  I,  24 
seruato  coniecturam  facere  licet,  more  Gaecorum  fabulis 
exornauerat,  quas  arrisisse  Caeliis  miraculorum  amantibus 
a  Polybii  ingenio  abhoruisse  censere  debemus.  L.  Cincii 
Alimenti  autem  et  Acilii  Glabrionis  nulla  fit  mentio  a  Po- 
lybio.  M.  Porci  Catonis  origines  nec  commemorauit  Poly- 
bius  nec  Liuium  in  tertia  decade  consuluisse  ueri  simile 
est  (cf.  Lachmann.  d.  f.  L.  II,  17).     A.  Postumii  Albinj 

Graecam  historiam,  cuius  nunquam  meminit  Liuius,  Poly- 
bium  legisse  non  adhibuisse  apparet  ex  acerbis  facetiis, 
quibus  eum  irrisit  (XL,  6).  ex  aequalium  denique  L.  Cal- 
purnii  Pisonis,  Caelii  Antipatri*),  aliorum  annalibus,  qui 
num,  antequam  Polybius  historiam  suam  absoluisset,  uul- 
gati  sint  iure  dubitatur,  quidquam  mutuatum  esse  Polybium 
quis  est  qui  existimet?  itaque  cum  solus  Fabius  Pictor  re- 
licuus  sit  eumque  Liuium  ac  Polybium  adhibuisse  constet, 
non  temerius  nos  iudicasse  putamus  Q.  Fabium  Pictorem 
communem  quem  quaerimus  fontem  fuisse  statuentes.  ne- 
que  falsam  esse  hanc  suspitionem  insigni  confirmatur  testi- 
monio  ipsius  Liuii.  nam  pugnae  descriptione  absoluta  de 
caesorum  numero  disserens  haec  dicit  (XXII,  7);  Haec 
est  ?iobilis  ad  Trasumennum  pugna  atque  inter  paucas 
memorata  populi  Romani  clades.  quindecim  milia  Ro- 
manorum  in  acie  caesa;  decem  milia  sparsa  fuga  per 
omnem  Etruriam  diuersis  ilineribus  urbem  petiere.  duo 


*)  Miror  qtiod  H.  Peterus  pag.  56  censuit  Caelium  Antipatrum 
commnnem  Polybii,  Liuii,  Plutarchi  fontem  fuisse,  nam  Polybium  eo  ne 
potuisse  quidem  uti  colligi  potest  e  fragmento  Caelii,  quod  seruaucrunt 
Cicero  de  diu.  I,  26  et  Valerius  Maximus  I,  7,  6.  ac  Ciceronis  uerba  haec 
sunt:  „C.  uero  Gracchus  multis  dixit,  ut  scriptum  apud  eundem  Caelium 
est,  sibi  in  somnis  quaesturam  petenti  Tib.  fratrem  uisum  esse  dicerc, 
quam  uellet  cunctaretur,  tamen  eodem  sibi  leto,  quo  ipse  interiisset.  esse 
pereundum.  hoc,  antequam  tribunus  plebis  factus  esset  C.  Gracchus,  et 
se  audisse  scribit  Caelius  et  dixisse  multis."  item  Valerius  Maximus 
postquam  idem  Gracchi  somnium  narrauit  addit:  „Caelius  etiam,  certus  Ro- 
manae  historiae  auctor,  sermonem  de  ea  re  ad  suas  aures  illo  adhuc 
uiuo  peruenisse  scribit."  quodsi  Caelius  memoriae  prodidit  hoc  somnium, 
cuius  famam  aliquanto  demum  ante,  quam  C.  Gracchus  tribunus  pleb. 
factus  est,  audiuerat,  patet  annales  eius  perfectos  ac  uulgatos  esse  certe 
non  multo  ante  annum  123,  quo  tribunatu  functus  est  C.  Gracchus.  eo 
autem  tempore  quin  Polybius ,  qui  123  supremum  diem  obiit,  historiam 
belli  Hannibalici  iam  absoluerit  nulla  est  controuersia.  ac  ne  Plutarchus 
quidem  nouisse  uidetur  Caelii  annales.  nam  nunquam  Caelium  laudat 
C.  Gracch.  1  autem,  ubi  de  eodem  somnio  agit  et  eundem  Ciceronis  locum 
quem  attulimus  ante  oculos  eum  habuisse  in  aperto  est,  nullam  Caelii 
mentionem  facit,  sed  Ciceronem  illius  somnii  auctorem  esse  dicit. 

milia  quinyenti  hostium  in  acie,  multi  postea  utrimque 
ex  uulneribus  periere.  multiplex  caedes  utrimque  fa- 
cta  traditur  ab  aliis:  ego,  praeterquam  quod  nihil  hau- 
stum  ex  uano  uelim,  quo  nimis  inclinant  ferme  scriben- 
tium  animi.  Fabium  aequalem  temporibus  huiusce  belli 
potissimum  auctorem  habui.  primum  enim  hic  locus 
haud  scio  an  nouum  argumentum  praebeat,  quo  Liuium 
Polybio  hoc  loco  non  usum  esse,  Polybium  uero  -numeros 
e  Fabio  Pictore  petiuisse  euincatur.  nam  si  totam  cladis 
descriptionem  e  Polybio  hausisset  Liuius,  quid  erat  cur  ad 
Fabium  Pictorem  prouocaret  neque  acquiesceret  in  numeris 
Polybii,  qui  excepto  uno  eosdem  quos  Fabius  exhibet  et 
aeque  ac  Fabius  iis  oppositus  est,  qui  multiplicem  utrim- 
que  caedem  factam  esse  prodiderant?  deinde  haud  ambi- 
guis  uerbis  Liuius  pronuntiat  se  Fabii  Pictoris  auctorita- 
tem  secutum  esse.  Liuium  uero  nihil  nisi  caesorum  nume- 
ros  e  Fabio  sumpsisse,  ut  Peterus  confidens  pugnae  descri- 
ptionem  uersam  esse  e  Polybio  opinatur,  adduci  non  pos- 
sumus  ut  credamus.  nam  potestne  cogitari  Liuium  eum 
auctorem,  quem  ut  aequalem  belli  Hannibalici  tanta  uene- 
ratione  prosequitur,  quem  aliis  auctoribus  uana  prodere 
amantibus  se  anteposuisse  et  auctorem  potissimum  habuisse 
profitetur,  de  tantula  re  consulisse  in  rebus  uero  summi 
momenti  prorsus  neglexisse?  immo  ex  his  tam  eximiis  lau- 
dibus  concludi  debet  Liuium  non  solum  in  huius  cladis 
descriptione  sed  etiam  in  proximis  belli  annis  enarrandis 
Fabium  sibi  fontem  primarium  elegisse.  neque  causa,  qua 
C.  Peterus  sententiam  suam  fulcire  studet,  nostram  conuelli 
putamus.  dicit  enim  pag.  56  fingi  non  posse  annales  Fabii,  qui 
rerum  quas  aut  ipse  uidisset  aut  ex  aequalibus  audiuisset 
historiam  condidisset,  similes  fuisse  Liuii  historiae,  quam  e  ua- 
riis  auctoribus  compositam  esse  e  discrepantiis  haud  raris  elu- 
ceret.  discrepantias  quibus  plena  est  Liuii  historia  non  iam 
fuisse  in  Fabii  annalibus  libenter  concedimus.  hae  uero  non 
e  Fabio  sed  ex  aliis  eodem  loco  a  Liuio  adhibitis  aucto- 
ribus  manarunt.  nam  non  totam  Fabii  historiam  ex- 
scripsit  Liuius,  sed  singulas  modo  partes  ut  mos  eius  erat 

ex  eo  desumpsit  alia  ex  aliis  fontibus  admiscens.  Fabii 
autem  historiam  eam  fuisse,  e  qua  ortam  esse  fusam  et 
copiosam  Liuii  narrationem  putari  posset,  Dionysius  Hali- 
carnaseus  testatur,  qui  I,  6  Fabium  eorum  temporum  res 
quarum  ipse  aequalis  ftiisset  accurate  enarrasse  dicit  (tov- 
ro)v  de  tw  dvdgoov  exdtsqog  (Fab.  et  Cincius),  dlg  fisv 
avtog  eoyoig  naQeyeveto  Std  tr]v  efinetQiav  dxQtflwg  dvs~ 
YQuipe,  ta  Se  dqxata  ta  fieta  tr]v  xtitftv  trjg  noXewg  yevo- 
fieva  xeyaXatojddog  enedQafJte),  nec  non  e  fragmentis  qui- 
busdam  perspicitur.  nam  quae  Plinius,  nat.  hist.  X,  24 
affert  e  Fabio  sane  minutias  esse  dicas.  atque  apud  Dio- 
nysium  Hal.  VH,  71  accuratissime  splendidissimus  ludorum 
apparatus  auctore  Fabio  describitur  *). 

His  explanatis  quid  de  Plutarcho  statuendum  sit  ui- 
deamus.  ac  Polybio  quidem  non  usum  esse  Plutarchum 
manifestum  est,  quia  qua  ratione  facta  sit  ingens  illa  stra- 
ges  ne  uerbo  quidem  memorat  —  immo  e  uerbis  (IH,  8) 
neol  ir)v  xaXovfievrjV  Oqatfvviav  Xifivr\v  %r\g  TvQQrjviag  nao~ 
std^ato  (Flaminius)  et  (HI,  16)  twv  (TaAAoov  tQanevtoov 
effici  uidetur  eum  parum  recte  de  ea  sensisse  —  neque 
fere  quidquam  affert  nisi  narratiunculas  quasdam  ad  teme- 
ritatem  Flaminii  et  ad  illam  pugnam  spectantes,  quae  aut 
non  extant  apud  Polybium  aut  discrepant  ab  eo.  aeque 
enim  ac  Liuius  prodit  uirum  fortem  in  acie  sese  praestitisse 
Flaminium.  contra  fere  omnia  quae  narrat  Plutarchus 
conspirant  cum  Liuio.  sed,  ut  iam  supra  causam  similitu- 
dinum  Liuii  et  Polybii  reconditiorem  esse  uidimus,  ita  hoc 
loco  cauendum  nobis  est,  ne  externa  specie  falsi  temere 
Plutarchum  a  Liuio  pendere  existimemus.  atque  ita  si 
statueremus,  sane  mirum  esset  quod  Plutarchus  exhibet 
quaedam,  quorum  apud  Liuium  nullum  est  uestigium.  nam 
Sempronium  consulem  clade  apud   Trebiam  accepta  aequo 


*)  Hunc  Fabii  locum  ad  belli  Hannibalici  tempora  spectare  ac 
peruerse  a  Dionysio  ad  antiquos  Aul.  Postumii  ludos  relatum  esse  suo 
iure  coniecit  Kiessling,  „de  Dionys.  Hal.  antiquitatum  auctoribus  Latinis," 
diss.  Bonn.  1858  p.  14. 

Marte  pugnatum  esse  Romam  nuntiasse  nusquam  comme- 
morat  Liuius.  neque  ficta  esse  illa  a  Plutarcho  apparet  e 
Polybio,  qui  ubi  de  proelio  illo  refert  eadem  tradit  (III,  75). 
tum  numerum  caesorum  eundem  afferens,  quem  Fabium 
Pictorem  secutus  Liuius  prodit,  Plutarchus  addit:  xal  id- 
Xmaav  eregOL  roaovroi.  quem  captiuorum  numerum  unde 
petiit  Plutarchus?  apud  Liuium  non  extat.  post  Liuii  au- 
tem  uerba:  „in  acie  caesa"  captiuorum  numerum  interci- 
disse,  ut  C.  Peterus  opinatur,  non  est  quod  credamus,  cum 
nullum  corruptelae  uestigium  in  codicibus  conspiciatur. 
etiam  minus  est  credibile  Plutarchum  solum  captiuorum 
numerum  ex  altero  fonte  petiuisse.  atqui  eundem  apud 
Polybium  inuenimus.  eum  uero  e  Fabio  Pictore  numeros 
sumpsisse,  Liuium  autem  totam  cladis  descriptionem  e  Fa- 
bio  hausisse  cum  ostenderimus,  nonne  ita  facillime  res  ex- 
peditur,  ut  etiam  Plutarchum  ex  eodem  Fabio  Pictore  non 
solum  numeros  sed  etiam  narratiunculas  omnes  mutuatum 
esse  statuamus?  praesto  autem  fuisse  et  adhibitos  esse  a 
Plutarcho  Fabii  annales  certum  est,  quoniam  Rom.  III,  VIII, 
XIV  ad  eum  prouocat.  plura  autem  in  uitis  Romuli  et 
Numae  ad  eum  referenda  esse  demonstrauit  Klapp,  „de 
Plutarchearum  uitarum  fontibus  Romanis,"  diss.  Bonn.  1862, 
pag.  9. 

Huic  sententiae  obstare  uidentur  errores  quidam  Plu- 
tarchi,  qui  quo  modo  orti  sint  non  posse  intellegi  arbitra- 
tur  C.  Peterus,  nisi  Plutarchum  Liuium  ante  oculos  habuisse 
ac  leuitate  aut  linguae  Latinae  inscitia  perperam  interpre- 
tatum  esse  statuatur.  ipsos  Plutarchi  et  Liuii  locos  appo- 
nemus : 


Pl.  II.  13:  (itexfol)  ™v  fv- 
Tceq  <&aXeQiovg  ovqovov  qa- 
yrjvat  So^avwg  exmrtreiv  xal 
diatiTteiQeG&ai  noXkd  yQa\i[ia- 
tela  xal  rovtwv  ev  evl  ye- 
YQafifJLevov  <pavy\vai  xatd 
Xetyv:  "AQqg  xd  eavtov  onla 
ctaXevet. 


Liu.  XXII,.l,  11:  (nuntiatum 
est)  Faleriis  caelum  findi  ue- 
lut  magno  hiatu  uisum,  qua- 
que  patuerit  ingens  lumen  af- 
fulsisse,  sortes  sua  sponte  at- 
tenuatas  unamque  excidisse 
ita  scriptam:  Mauors  telum 
suum  concutit, 

haec  Liuii  uerba  ita  accepisse  Chaeronensem,  tamquam 
unum  a  Liuio  traditum  fuisset  prodigium  atque  ex  ipso 
caeli  hiatu  sortes  decidissent,  ante  Peterum  iam  Perizoni- 
nius,  anim.  hist.  IX  pag.  380  (edit.  Amstel.  1685)  animad- 
uertit. 


Liu.  XXII,  3,  11:  cum  in  e- 
quum  insiluisset,  equus  re- 
pente  corruit  consulemque 
lapsum  super  caput  effudit. 


Pl.  III.  4:  avtog  (Flam.)  tfiru 
tov  %mvov  dXXofievog  e%  ov- 
devog  altiov  7iQodrjXov  naoa- 
Xoywg  evtgofiov  tov  Xnnov 
yevofievov  xal  ntvQevtog  e%e- 
Tteae  xal  xatevex&elg  enl  xe- 
<paXr\v.  .  .  . 

extrema  Liuii  uerba  falso  reddidisse  Plutarchum  opinatur 
Peterus,  quamquam  uter  de  ea  re  rectius  prodiderit  ne  diiu- 
dicari  quidem  potest.  nam  qui  praeter  eos  idem  omen  nar- 
rauerunt  Yalerius  Maximus  I,  6,  6  et  Cicero,  de  nat.  deor. 
II,  3,  8  nullam  nobis  lucem  afferunt,  quia  alter  Liuium 
secutus  est,  alter  parum  accurate  rem  tradidit.  atque  ut 
errauerit  Plutarchus,  hos  errores  non  aliunde  nisi  e  Latinis 
Liuii  uerbis  falso  intellectis  repeti  posse  negamus.  certe 
in  eosdem  errores  neglegenter  lectis  Graecis  Fabii  uerbis 
incidere  potuit  Plutarchus.  —  tertius  error,  ut  hoc  loco 
omnes  quos  affert  Peterus  percenseamus,  est  hic: 


Pl.      IV.     32:      (o      dixrdtcoQ      rjv^ato) 

#eag  fiovaoxdg  xal  &vfiehxag  a%eiv  arco 

GrjdteQticov    tQiaxoaiwv    tQidxovta    tQiwv 

xal  SrjvaQiwv  tQiaxotiiwv  tQidxovta  tQtmv 

eti   tQitrjfjLOQiOv    TtQoaovtog.       Tovto   to 

xecpdkeiov  ecfuv  oxtcn  [ivQbddeg   dQaxfiwv 

xal  SQaxi^al  tQtaxihai  Ttevxaxodai  oydorj- 

xovta  tQelg  xal  Svo  ofioloi. 

summam  eandem  quam  Liuius  exhibet  aere  graui  expressam 

ante  oculos  habuisse  Plutarchum  ueri  simile  esfy  quia  miri 

numeri  conspirant  cum  eo.     aes  uero  permutaturus  in  ar- 

gentum  lapsus    est  denariis  positis  loco  sestertiorum  (cf. 

quae  Weissenborn  annotauit  ad  hunc  Liuii  locum).     cuius 

erroris  causa  quemadmodum  Latina  Liuii  uerba  haberi  pos- 


Liu.  XXII,  10,  7: 
eiusdem  rei  causa 
ludi  magni  uoti 
aeris  trecentis  tri- 
ginta  tribus  mili- 
bus  trecentis  tri- 
ginta  tribus  tri- 
ente. 

sint  non  uicleinus.  — -  tiun  Plutarchum  VI,  4:  nqog  w  Ka- 
tiivawv  scribenteni  falsum  uerbis  Liuii  XXII,  13,.  5:  „in 
agruni  Casinatem"  Liuii  adiectiuum  pro  nomine  urbis  acce- 
pisse  sagaciter  quidem  a  Petero  excogitatum  est,  sed  ne- 
scio  an  cogitari  possit  Plutarchum  peruersam  illam  uocem 
iam  recepisse  ab  eo  quem  secutus  est.  denique  Peterus 
suspicatur  in  describendo  certamine,  quod  in  agro  Falerno 
inter  Fabium  Maximum  et  Hannibalem  commissum  est, 
(Pl.  VI,  16;  Liu.  XXII,  16,  2)  errasse  Plutarchum,  quia 
expeditis,  quos  a  Poeno  contra  Romanos  missos  esse  Li- 
uius  narrat,  falso  ad  Fabium  Maximum  relatis  Fabium  cum 
expeditis  in  Poenorum  nouissimos  impetum  fecisse  prodi- 
disset.  confitemur  subtilem  esse  hanc  coniecturain ,  si  Li- 
uium  accurate  secutum  esse  Plutarchum  constaret.  sed 
certum  esse  minime  hoc  loco  Plutarchum  pendere  a  Liuio 
atque  non  pauca  rectius  Liuio  tradidisse  infra  demonstra- 
bimus.  his  igitur  causis  Peteri  sententia  nostram  non  infringi 
arbitramur. 

Sed  haec  hactenus.  reuertamur  ad  quaestionem  no- 
stram.  ac  quoniam  Plutarchus  de  eo  tempore,  quo  summo 
imperio  fungebatur  Fabius  Maximus  et  ab  eo  solo  tot  et 
tam  grauibus  cladibus  labefactata  ciuitas  ab  interitu  retrahi 
posse  uidebatur,  maiore  cum  copia  et  ubertate  agere  coe- 
pit,  multo  certius  ostendi  potest  quae  ratio  sit  inter  eum 
et  ceteros  auctores,  qui  non  modo  in  uniuersum  sed  etiam 
mira  nonnunquam  ratione  cum  eo  consentiunt.  Liuii  autem 
historia  accurate  usum  esse  Plutarchum  etiam  non  compa- 
ratis  singuhs  locis  negari- debet.  nam  in  initio  et  fine  hu- 
ius  narrationis  summa  cum  diligentia  ac  disertis  uerbis 
exponit  Liuius  (XXII,  8  et  31)  Fabium  non  dictatorem, 
ut  omnes  prope  annahum  scriptores  tradidissent,  rem  ad- 
uersus  Hannibalem  gessisse,  sed,  cum  Seruihus  consul,  cui 
uni  ius  fuisset  dictatoris  dicendi,  abesset  neque  literis  ac- 
ciri  posset,  a  populo  autem  dictatorem  creari  non  liceret, 
quod  nunquam  antea  factum  esset,  prodictatorem  Minu- 
ciumque  magistrum  equitum  a  populo  creatum  esse.  quo- 
rum  argumentorum  nullum  apud  Plutarchum  est  uestigium, 

qui  aeque  atque  annalium  scriptores,  tamquam  ab  institu- 
tis  ac  legibus  minime  recessum  sit,  dictatorem  Fabium  di- 
ctum  esse  et  ipsum  Minucium  magistrum  equitum  dixisse 
tradit.  qui  tandem  fieri  potuit  ut  Plutarchus  si  Liuium 
praecipuum  ducem  secutus  esset  nihil  eorum  animaduerte- 
ret,  sed  in  eundem  ueterum  auctorum  errorem  incideret! 
immo  non  Liuium  sed  unum  ex  iis  auctoribus,  qui  nullam 
prodictatoris  mentionem  fecerant,  primarium  fontem  ha- 
buisse  Plutarchum  necesse  est  ut  existimetur.  atque  ita 
rem  esse  singulis  locis  perlustratis  pluribus  argumentis 
probabimus. 

Postquam  Plutarchus  cap.  IV  solus  qua  seueritate 
Fabius  Maximus  uetustam  dictaturae  *)  maiestatem  susti- 
nuerit  commemorauit,  tum  in  uniuersum  consentiens  cum 
Liuio  (XXII,  9 — 11)  prae  ceteris  res  diuinas  curatas  esse 
narrauit,  cap.  V  fusius  agit  de  eauta  ac  prudenti  belli  ge- 
rendi  ratione  Fabii  Maximi.  ac  Fabium  summopere  uni- 
uersae  rei  dimicationem  uitasse  in  eoque  consilio  mira  con- 
stantia  perseuerasse  omnes  auctores  praedicant.  accuratius 
uero  intuentes,  quemadmodum  disseruerint  de  hoc  Fabii  con- 
silio,  singularem  inter  eos  rationem  intercedere  cognosce- 
mus.  latissime  de  eo  Polybius  disputat  III,  89 — 90:  Fa- 
bium  cum  hostes,  qui  multos  per  annos  in  bellis  uersati 
imperatorisque  prudentia  et  tot  uictoriis  inflammati  essent 
atque  unam  salutis  spem  in  uincendo  positam  esse  scirent, 
plurimum  praestare  Romanorum  exercitibus,  Romanos  au- 
tem  omnium  rerum  abundantia  militumque  multitudine 
hostes  superare  uideret,  nunquam  summae  rerum  periculum 
fecisse,  sed  praeoccupatis  opportunis  locis  et  in  tuto  positis 
castris  hostes  quominus  frumentum  congererent  impediuisse 
leuibusque  certaminibus  numerum  eorum  imminuisse  suorum 
animos  erexisse.  Liuiusuero  dicit  XXII,  12  §.  8 — 10:  Fabium 
suo  militi  in  castris  retento  tuta  omnia  et  infesta  hostium 


*)  Quae  Plutarchus  disseruit  ad  enucleandam  legem,  qua  dicta- 
toribus  nisi  rogato  senatu  equum  escendere  non  licebat,  ex  auctore  qui 
mgl  ahiujr  scripsit  uidentur  desumpta  esse. 


19 


populatoribus  praebuisse  leuibusque  certaminibus  adsuefe- 
cisse  territum  pristinis  cladibus  militem,  minus  iam  tan- 
dem  aut  uirtutis  aut  fortunae  paenitere  suae.  uides  Liuium 
non  dissentire  a  Polybio,  sed  causarum,  quibus  Polybius 
Fabium  adductum  esse  ad  illud  consilium  exposuit,  non- 
nullas  omisisse,  quas  attulit  non  distincte  explicuisse.  iam 
uero  conferamus  Plutarchum,  qui  haec  exhibet  V,  5:  ovx 
mg  Soafixaxovfievog  dXXd  XQOvm  Tr}v  dx^r]v  avrov  xal  XQWa(il 
rrjv  dnoqiav  xal  noXvavd-qumia  rr]v  6Xiyorr\ra  rqi^eiv  xal 
vnavaXiaxetv  §e§ovXevjievog ;  eadem  tamquam  ab  ipso 
Hannibale  dicta  sint  paulo  post  repetuntur  V,  19:  otg  {iev  eiav 
xgeirrovg  onXoig  xofoaxs&ai  firj  Svvafxevojv  \Kaqxridovia)v), 
olg  6e  XeiTzovmi  Cajjua^  xal  XQVfia^tv  eXatrovinevoiv  xal 
dajiavwiievojv  elg  w  firt6ev.  haec  Plutarchi  uerba  omnes 
quas  fusius  exposuit  Polybius  causas  complecti,  nullo  modo 
autem  e  manca  Liuii  significatione  manare  potuisse  nemo 
erit  qui  neget.  nihilo  minus  in  eodem  capite  Plutarchi 
sunt  quae  non  apud  Polybium  inueniantur,  conspirent  cum 
Liuio.  Fabium  per  loca  alta  agmen  duxisse  modico  ab 
hoste  interuallo  (Pl.  V,  8—13;  Liu.  12  §.  8),  solum  Han- 
nibalem  Fabii  prudentiam  agnouisse  (Pl.  V,  16 — 17;  Liu. 
12  §.  5)  atque  omni  opera  ac  fraude  lacessiuisse  Fabium, 
ut  ad  aecum  certamen  descenderet  (Pl.  V,  22 — 26;  Liu. 
12  §.  6 — 7),  Plutarchus  et  Liuius  memorant.  uberius  au- 
tem  quam  Liuius  et  Polybius  in  fine  capitis  Plutarchus 
agit  de  conuiciis,  quibus  Minucius  Fabio  illuserit  militum- 
que  animos  incitauerit,  et  de  animi  altitudine  constantiaque 
Fabii,  qui  minime  his  turbatus  aut  a  sanis  consiliis  auer- 
sus  sit.  tres  autem  auctores  in  hoc  capite,  in  quo  non 
fabulae  decantantur,  sed  causis  defenditur  cunctatio  Fabii, 
Plutarchum  consuluisse  eorumque  sententias  tam  apte  co- 
nexuisse  credi  non  potest.  talis  dihgentia  ac  cura  ahena 
est  a  Plutarchi  ratione.  sed  cum  quae  Polybius,  Liuius, 
Plutarchus  exhibent  minime  discrepent  inter  se,  nihil  est 
impedimento  quominus  onmes  aeque  ut  antea  Fabio  Pictore 
usos  tam  simihter  de  hac  re  disputauisse,  Plutarchum  uero 
nec  Polybio  nec  Liuio  usum  esse  existimemus.   eodem  fere 

modo  de  Fabii  cunctatione  iudicant  Appianus  Hann.  12, 
13  et  Zonaras  VIII  pag.  190,  15—20;  192,  1—9  (edit. 
Bonnensis). 

Paulo  alia  ratio  inter  eosdem  auctores  intercedit  in 
iis  quae  secuntur.  in  enarrando  enim  dolo,  quo  Hannibal 
ex  angustiis  agri  Falerni  elapsus  sit,  saepissime  inter  se 
discrepant  (Plut.  VI— VH;  Pol.  III,  90  —  94;  Liu.  XXII, 
13 — 18).  quamquam  quin  arto  uinculo  inter  se  cohae- 
reant  ambigi  non  potest,  omnibus  in  ipsa  fraude  Hannibalis 
describenda  (Pl.  VI,  26—32;  Pol.  93,  14—30;  94,  20—24; 
Liu.  16  §.  7 — 8;  18  §.  1),  Plutarcho  et  Liuio  in  furore 
boum  flammis  stimulatorum  illustrando  (Pl.  VI,  32 — 48; 
Liu.  17  §.  2 — 5)  adeo  consentientibus,  ut  ipsorum  uerborum 
similitudo  animaduertatur.  quo  uero  uinculo  coniuncti 
sint  multo  clarius  quam  antea  cognoscitur,  quoniam  ex 
ipsis  discrepantiis  euinci  potest  Plutarchum  nec  Polybium 
nec  Liuium  fontem  habuisse.  Polybio  eninl  eum  non  usum 
esse,  ne  omnes  discrepantias  afferam,  certissime  ex  eo  con- 
cluditur  quod,  ubi  Polybium  quae  in  annalibus  inepte  aut  falso 
tradita  essent  saniore  iudicio  et  accuratiore  rerum  cogni- 
tione  instructum  correxisse  manifestum  est,  Plutarchus  non 
probabiliorem  ac  ueriorem  illius  narrationem  exhibet,  sed 
annalium  errores  retinuisse  uidetur.  ita  cum  narrat  inui- 
tum  Hannibalem  ducum  errore  in  agrum  Falernum  perue- 
nisse,  quam  fabulam  haud  dubie  annalium  scriptores  tradi- 
derant,  Polybius  ueram  causam,  qua  perductus  Hannibal 
in  agrum  Falernum  descenderit,  perspexit  exponens  sua 
sponte  profectum  esse  Hannibalem  in  Campaniam,  ut  de- 
uastata  fertilissima  Italiae  regione  aut  Eomanos  proelio  de- 
certare  cogeret  aut  socios  eorum  ad  defectionem  sollicitaret. 
tum  dicit  Plutarchus  Hannibalem,  cum  undique  montibus 
ac  fluminibus  inclusus  saltu  a  Fabio  occupato  nullo  modo 
euadere  posset,  ad  dolum  illum  confugisse ;  Polybius  autem 
minime  in  tantis  angustiis  Hannibalem  fuisse  existimat  tres 
Campaniae  exitus  esse  fuse  explanans  (cap.  91),  sed  eum  certi- 
orem  factum  insequenti  die  Fabium  ut  praedam  eriperet  impe- 
tum  facturum  esse,  uthostiumconsiliumirritumfaceretfraudem 

illam  machinatum  esse  exponit.  denique  saltus  custodes  ignibus 
conspectis  non  quasi  miraculo  attonitos  ac  ne  circumueni- 
rentur  ueritos,  sed  per  montes  euasurum  esse  Hannibalem 
ratos  fauces  reliquisse,  ut  obuiam  ei  irent,  Polybius  tra- 
dit.  —  in  Liuii  autem  narratione  haud  dubia  plurium  fon- 
tium  indicia  multaque  obscura  esse  ac  pugnare  inter  se 
recte  contendit  C.  Peterus  pag.  35 — 39.  quodsi  eorum, 
quae  in  Liuiana  narratione  inter  se  pugnant  et  e  diuersis 
fontibus  intermixta  esse  ueri  simile  est,  nihil  Plutarchus 
exhibet,  quae  autem  obscura  sunt  apud  Liuium  si  minus 
recte,  at  clare  narrauit,  alia  uberius  exposuit,  alia  addidit, 
cogitari  non  potest  ea  quae  cum  Liuio  concinere  uidimus  ex 
eo  fluxisse.  numerum  enim  eorum  qui  saltum  occupaue- 
rant,  de  quo  Plutarchus  cum  Polybio  consentit,  non  inue- 
nis  apud  Liuium.  uberius  describit  Plutarchus  naturam  loci, 
quo  Haimibal  inclusus  fuisse  dicitur.  saltus  custodes,  qui 
in  fugam  sese  conuerterunt,  quo  fugerint  e  Liuio  non  elucet, 
Plutarcho  auctore  sese  recipiunt  in  castra  Fabii.  quo  loco 
Fabius  castra  posuerit  e  Liuio,  qui  saepius  a  se  dissidet,  non 
perspicitur  (cf.  15  §.  3,  11;  16  §.  4,  5,  8;  17  §.  4  et 
quae  annotauit  Weissenborn.  et  Peter.  pag.  38).  sed  cum 
narrat.  15  §.  11  Fabium  e  montibus  in  uiam  castra  detu- 
lisse  pugnat  cum  Plutarcho,  qui  consentiens  cum  Polybio 
Fabimn  in  summis  montibus  exercitum  collocasse  dicit.  in- 
uitatum  esse  Hannibalem  a  Campanorum  equitibus,  cuius 
fabulae  cum  postea  nulla  habeatur  ratio  a  Liuio  ex  alio 
fonte  eam  adiectam  esse  suspicamur,  nec  Polybius  nec  Plu- 
tarchus  memorat.  a  se  ipso  dissidens  denique  Liuius  ex- 
ponit  de  certamine  Romanorum  e  praesidio  egressorum  et 
Hannibalis  expeditorum,  quorum  antea  nullam  mentionem 
fecerit.  ac  cum  tota  rerum  condicio  conspiret  cum  Poly- 
bio,  persuasum  nobis  est  hoc  loco  ipsum  Polybiuminspe- 
xisse  Liuium.  nam  fontem  primarium  alium  habuisse  Li- 
uium  consentaneum  est,  quia  pariter  ac  Plutarchus  Polybio 
aduersatur.  contra  Plutarchus  nihil  tradit  nisi  insequenti 
die  Fabium  insecutum  Hannibalem  esse  repressum.  sed 
longum  est  omnia  quae  discrepant  enumerare.    itaque  cum 

neque  a  Polybio  neque  a  Liuio  Plutarchum  pendere  de- 
monstrauerimus,  similitudinum  quas  inter  eos  extare  supra 
notauimus  quae  alia  potest  fuisse  causa  quam  communis 
ab  omnibus  adhibitus  fons?  sed  hoc  communi  fonte  quem 
Fabium  Pictorem  fuisse  supra  probauimus  diuersa  ratione 
usi  sunt,  cum  Polybius  quae  ab  eo  narrata  erant  correxit, 
Liuius  alia  ex  aliis  fontibus  admiscens  obscurauit,  Plutar- 
chus  pure  atque  integre  reddidit  nonnulla  fortasse  praeter- 
mittens  nihil  uero  aliunde  adspergens.  atque  ita  rem  esse 
haud  scio  an  confirmet  etiam  Appianus,  quem  ubi  Plutar- 
chus  a  Liuio  aut  Polybio  dissentit  plerumque  cum  Plu- 
tarcho  conspirare  uideamus  quemque  praeter  multa,  quae 
supra  modum  ueritatis  aucta  esse  atque  e  prauis  fontibus 
manasse  eminet,  non  raro  ueras  Fabii  Pictoris  reliquias 
seruasse  dixerimus.  consentit  enim  (Hann.  14,  15)  cum 
Plutarcho  de  loci  natura  et  Hannibalis  desperatione,  de 
loco  quo  castra  constituit  Fabius  et  de  numero  eorum  qui 
saltum  custodiebant.  pariter  atque  omnes  fraudem  Hanni- 
balis  describit. 

Pergamus  relicua  perlustrare,  quae  dictatore  Fabio 
Maximo  gesta  esse  narratur  (Plut.  VII — XIH;  Pol.  III, 
101—105;  Liu.  XXII,  23 — 30).  ac  de  iis  quantum  iidem 
tres  auctores  inter  se  conspirent  mirum  esse  qui  legerit 
eos  non  negabit.  nam  quaecunque  exhibet  Polybius  omnia 
paucis  in  angustum  coactis  apud  Plutarchum  reperimus. 
discrepantiae  dignae  quae  notentur  nullae  occurrunt.  sed 
cum  Polybius  Fabium  domi  criminationibus  uulgi  agitatum 
esse,  Minucium  ab  interitu  retractum  ferocem  animum  ab- 
iecisse  et  sub  imperium  Fabii  rediisse,  ea  quae  amplissime 
illustrauit  Plutarchus,  uix  significauerit,  omnia  autem  con- 
sentiens  cnm  Plutarcho  exposuerit  Liuius,  nobis  non  tam 
de  Polybio  quam  de  Liuio  quaerendum  esse  in  aperto  est. 
atque  totius  narrationis  ratio  tam  est  similis  apud  Liuium 
et  Plutarchum,  ut  qui  Plutarcho  Liuium  fontem  fuisse 
existimauerint  non  aberrasse  coniectura  uideantur.  sed  esse 
putamus  quae  obstent  huic  opinioni.  de  prospero  enim 
certamine  Minucii  etiamsi  idem  sentiunt  iusta  acie  et  col- 

latis  signis  pugnatum  esse  negantes,  tamen  Plutarchum  a 
Liuio  pendere  uix  cogitari  potest,  quia  Liuius  nimio  bre- 
uitatis  studio  Minucium  impetu  in  castra  Hannibalis  facto 
hostes  perturbauisse,  redeuntibus  autem  populatoribus  caute 
sese  recepisse  exponere  omisit.  leuioris  ponderis  sunt  dis- 
crimina,  quod  tribunus  plebis  qui  uulgus  contra  Fabium 
Maximum  accendebat  non  Metellus  sed  Metilius  appellatur 
a  Plutarcho,  altera  eius  oratio  (Pl.  X,  10)  non  extat  apud 
Liuium,  contra  a  Plutarcho  nulla  Varronis  mentio  fit  (Liu. 
XXII,  25  §.  18),  quod  maiorem  Plutarchus  quam  Liuius  ope- 
ram  nauat  depingendae  grauitati  ac  constantiae,  qua  Fa- 
bius  iniuriam  popuH  atque  intemperantiam  magistri  equi- 
tum  tulerit  in  suoque  consilio  perstiterit,  quod  Liuius  le- 
gionibus  diuisis  Fabio  secundam  et  tertiam  euenisse  refert, 
Plutarchus  *)  primam  et  quartam  ei  assignauit.  insigne 
illud,  quod  Fabius  cum  Minucium  in  insidias  praecipitasse 
uideret  edidisse  dicitur  (Pl.  XII,  9—11;  Liu.  29  §.  1), 
propter  breuitatem  obscurum  est  apud  Liuium,  accuratius 
et  clarius  exprimitur  a  Plutarcho.  iam  uero  animum  in- 
tendamus  ad  orationes  Minucii,  quas  exhibent  Liuius  et 
Plutarchus  (Pl.  XIII;  Liu.  29  §.  8;  30  §.  5).  atque  ora- 
tiones  quidem  non  ita  anxie  Liuium  ad  fontes  suos  accom- 
modauisse,  sed  saepe  eloquentiae  indulgentem  finxisse, 
saepius  tenuia  argumenta  e  fontibus  petita  oratorum  more 
amplificasse  et  ornasse  satis  exploratum  est.  ita  nostrarum 
orationum  totus  ornatus  Liuii  ingenio  tribuendus  est  et  an- 
sam  quandam  dat  ad  diiudicandum,  quae  ratio  intercedat 
inter  Liuium  et  Plutarchum.  ac  fundamenta  quidem  ora- 
tionum  communia  esse  Plutarcho  cum  Liuio  apparet;  habi- 
tus    uero    totus  prorsus  non    concinit  cum  eo,  sed  uidetur 


*)  Occasione  data  notetur  discrepantia  quaedam  Polybii  (103,  20), 
qua  Plutarchum  non  usum  esse  eo  confirmatur.  dicit  enim  Fabium  Mi- 
nucio  optionem  dedisse,  quemadmodum  aequato  imperio  uti  mallet,  cum 
Liuius  et  Plutarchus  produnt  (Liu.  27  §.  5—11;  Pl.  X,  14—20;  cf. 
Dio.  Cass.  fr.  Peir.  48;  Zon.  VIII  p.  193,  16—20)  Fabium  tempora  im- 
perii  partiri  noluisse,  sed  ut  legiones  diuiderentur  obtinuisse. 

Plutarchi  proprius  esse.  quid  igitur  statuendum  est?  sola 
fundamenta  cetero  ornatu  spreto  Plutarchum  e  Liuio  ex- 
cerpsisse  ab  animo  impetrare  non  possumus  ut  putemus; 
multo  sane  probabilius  est  argumenta  ex  communi  fonte 
utrumque  petiuisse  ac  pro  suo  utrumque  ingenio  atque 
indole  exornasse  atque  excoluisse.  iam  uero  si  in  me- 
moriam  reuocamus  discrepantias  supra  notatas,  qui- 
bus  num  Liuium  Plutarchus  adhibuerit  iam  dubium  est, 
certum  uidetur  nobis  esse  neque  argumenta  orationum  ne- 
que  omnino  quidquam  e  Liuio  sumpsisse  Plutarchum,  sed 
utrumque  ex  eodem  fonte  hausisse  omnia. 

Quem  communem  fontem  Fabium  Pictorem  fuisse  si 
non  iam  antea  euicerimus  etiam  e  totius  narrationis  indole 
magna  cum  ueri  similitudine  effici  possit.  nam  non  minus 
e  Liuio  quam  e  Plutarcho  elucet  auctorem  quo  usi  sunt 
res  quae  ad  Fabium  Maximum  spectant  maxima  cum  di- 
ligentia  et  eximia  cura  exposuisse  atque  tam  acrem  Fabii 
defensorem  ac  propugnatorem  se  praebuisse,  ut  nonnun- 
quam  de  fide  eius  dubitari  debeat.  quotiescunque  enim 
fieri  potest  uirtutes  ac  merita  Fabii  Maximi  summis  laudi- 
bus  efferuntur,  Minucii  et  obtrectatorum  eius  temeritas  et 
prauitas  quam  uehementissime  corripitur.  proelii,  quod 
absente  Fabio  Minucius  cum  Hannibale  inierat  et  de  quo 
uarie  ab  auctoribus  iudicatum  esse  e  Liuio  discimus  (24 
§.  8 — 14),  noster  auctor  eam  exhibet  narrationem,  quae 
laudi  Fabii  quam  minime  officit  Minucii  gloriam  imminuit. 
probatam  denique  ac  laudatam  esse  prudentem  Fabii  belli 
gerendi  rationem  ab  ipso  Minucio,  qui  acerbissimus  antea 
aduersarius  eius  fuerat,  qua  ubertate  et  suauitate  depingi- 
tur!  talis  uero  narratio  cui  aptius  tribui  possit  quam  Q. 
Fabio  Pictori,  Fabii  Maximi  gentili  atque  aequali,  quo 
neminem  accuratius  nouisse  res  ab  illo  gestas  aut 
maiore  admiratione  amplexum  esse  et  desjcripsisse  facile 
intellegitur ! 

Venimus  ad  pugnae  Cannensis  descriptionem  (Pl. 
XIV — XVI),  quae  cum  Polybio  nullam  magnam  cum  Liuio 
similitudinem   habet,   ut  manifestum   sit  aut  Plutarchum  e 

Liuio  aut  utrumque  ex  eodem  foute  hausisse.  utrum  proba- 
bilius  sit  ut  discernamus,  accuratius  nobis  inquirendum  est 
in  Liuium,  qui  singulari  ratione  huius  pugnae  descriptio- 
nem  composuit.  nam  cum  earum  reriun  quae  pugnae 
antecesserunt  narratio  abhorreat  a  Polybio,  ipsius  autem 
pugnae  descriptionis  prior  pars,  siue  spectas  ad  res  siue 
obseruas  ordinem  rerum  et  singula  uerba,  mirum  quantum 
concinat  cum  eo  (Liu.  XXII,  45  §.  6—47  §.  4;  Pol.  III, 
113 — 115  pag.  293,  4),  pars  altera*)  modo  ualde  per- 
plexa  sit  et  discrepet  cum  iis  quae  paulo  antea  narrata 
sunt  (Liu.  45  §.  5 — 10;  48  §.  5 — 6)  modo  prorsus  aliena 
sit  a  Polybio  (Liu.  48  §.  1 — 4;  49),  Liuium  plures  eos- 
que  diuersos  fontes  adhibuisse  necesse  est  ut  statuatur. 
atque  initium  quidem  pugnae  e  Polybio  esse  sumptum  non 
potest  negari ;  ea  autem  quae  secuntur  Liuius  praeter  Poly- 
bium  altero  fonte  usus  uidetur  confudisse  atque  obscurasse, 
omnia  denique   quae  abhorrent  a  Polybio  debere  annalium 


*)  Primuin  eniin  niirurn  est  quod.  quainquam  antea  tanta  uerbo- 
rum  similitudo  fuit,  ab  hac  paragrapho  nulla  conspicitur.  strategema 
uero  Hannibalis  quomodo  perageretur  animo  non  perccpisse  uidetur  Liuius. 
nam  praeter  alia  quae  non  sunt  clara  uerba:  „ad  subsidia  Afrorum" 
quid  sibi  uelint  non  intellegitur ;  pugnant  autem  cum  Polybio  uerba:  „diu 
ac  saepe  connisi,"  „mox  cornua  extendendo  clausere  et  ab  tergo  hostes". 
deinde  praetermisso  egregio  Hasdrubalis  strategemate,  quod  maximum 
momentum  ad  uictoriam  attulisse  Polybius  praedicat,  atque  inserta  in  lo- 
cum  eius  inepta  transfugarum  Xumidarum  fabula  ea,  quae  de  Hasdru- 
bale  Liuius  adiecit  et  quae  haud  dubie  Polybium  redolent,  tam  sunt  ob- 
scura,  ut  nisi  comparato  Polybio  intellegi  non  possint.  eadem  incuria 
factum  est.  ut  pugnans  secum  Hasdrubalem  quem  sinistrum  cornu  te- 
nuisse  antea  dixerat  dextri  cornu  praefectum  nominaret.  nam  quod  Poly- 
bius  exposuit  Hasdrubalem  superato  dextro  Romanorum  cornu  Xumidis 
segniter  dextro  cornu  pugnantibus  auxilium  tulisse  commemorare  omisit 
Liuius.  item  paulo  post  secum  repugnat  si  Aemilium  Paulum  quem 
dextro  cornu  praepositum  esse  dixerat  mediae  aciei  praeesse  narrat  aut 
oblitus  commemorare,  quod  Polybius  enarrauit,  Paulum  suo  cornu  in  fu- 
gam  uerso  in  mediam  aciem  sese  contulisse  aut  alium  auctorem  secutus, 
qui  ut  Appianus  Hann.  19  mediae  aciei  ducem  fuisse  Aemilium  iam  in 
initio  pugnae  prodiderat. 

scriptori  cuidam,  quem  in  hac  historiarum  parte  praeci- 
puum  auctorem  habuit  et  quem  Appianum  (Hann.  17 — 25) 
et  Zonaram  (IX,  1)  ante  oculos  habuisse  suspicari  licet, 
quia  etiamsi  res  grauiores  praetermittentes  aut  peruerten- 
tes  mirifidas  autem  fabulas  adicientes  saepius  ueram  fontis 
sui  narrationem  deprauauerunt  tamen  plerumque  de  iis 
quae  Liuius  aliter  atque  Polybius  narrauit  cum  Liuio  con- 
sentiunt.  itaque  hic  auctor  quin  Fabius  Pictor  fuerit  non 
dubium  nobis  uidetur  esse.  —  his  expositis  ad  Plutarchum 
animum  conuertamus.  ac  quae  Liuius  Polybium  secutus 
explicuisse  uidetur,  eorum  nihil  apud  Plutarchum  inuenis, 
eum  iis  autem  quae  e  Fabio  hausit  Liuius  fere  omnia  quae 
exhibet  Plutarchus  concinunt  et  conspirant.  dignum  est 
commemoratu  Plutarchum  de  eo  ipso,  quo  Liuium  praeter 
Polybium  alterum  fontem  habuisse  euincitur,  cum  Liuio 
consentire  referentem  ita  cornua  Hannibalem  extendisse, 
ut  ab  tergo  hostes  circumuenirentur  (Pl.  XVI,  15).  strate- 
gema  uero  Hannibalis,  quod  quomodo  peractum  sit  e  Liuii 
obscura  et  perplexa  narratione  non  cognoscitur,  breuiter 
et  dilucide  oculis  subicit  Plutarchus,  ut  Liuium  eius  au- 
ctorem  fuisse  cogitari  uix  possit.  iam  uero  mirum  est 
Plutarchum  puluerem  prae  ceteris  turbauisse  Romanos  com- 
memorauisse,  cum  Liuius  mentionem  quidem  facit  uenti, 
sed  multo  maiorem  stragem  Romanorum  effecisse  transfu- 
gas  Numidas  existimauisse  uidetur.  itaque  qui  Liuii  nar- 
rationem  excerpsisset  potius  illam  fraudem  opinor  quam 
uim  uenti  praedicauisset.  consentientes  uero  cum  Plutar- 
cho  etiam  Appianus  et  Zonaras  uehementiam  pulueris  ma- 
ioris  momenti  quam  ceteros  dolos  Hannibalis  quos  plures 
enumerant  aestimasse  uidentur.  nullum  denique  uestigium 
apud  Liuium  occurrit  uerborum,  quae  Plutarchus  (XV) 
Hannibalem  Gisgoni  dicentem  facit.  uidemus  igitur  esse 
quibus  num  Liuius  fons  Plutarchi  haberi  possit  in  dubium 
uocetur,  nihil  uero  obstare  quominus  Fabium  Pictorem  du- 
cem  fuisse  Plutarchi  ponamus.  sed  restat  insignis  locus, 
quem  quaestioni  nostrae  lucem  aliquam  allaturum  esse 
speramus.     nam    postquam  Plutarchus   aeque  ac  Liuius  et 

Appianus  (Hann.  24)  narrauit  equites  Romanos  qui  circa 
AemiKum  Paulum  essent,  cum  eum  graui  uulnere  ictum 
ex  equo  delabentem  uiderent,  opinantes  ad  pedes  descen- 
dere  iussisse  consulem  desiluisse  ex  equis  ac  pedibus  cum 
hoste  pugnasse  addit  XVI,  28:  ISoov  S'6  Avvlfiag  „Tovt 
etpri  fxaXXov  r^ovXdfirjv  rj  el  SeSefievovg  naoeXafiov"  AXXa 
tavra  fiev  ol  mg  Sie^oSixdg  yodxpavteg  ttftooiag  naor\yyeX- 
xatfi.  opponit  igitur  ei  quem  potissimum  ducem  habuit 
alterum  auctorem  eumque  prolixiorem.  iam  uero  Fabium 
Pictorem  primarium  habentes  auctorem  quis  fuerit  alter 
auctor  non  difficile  est  ad  indagandum.  nam  cum  eadem 
uerba  Hannibalis  apud  Liuium  (XXH,  49,  3)  inueniantur: 
„tum  denuntianti  cuidam  iussisse  consulem  ad  pedes  de- 
scendere  equites,  dixisse  Hannibalem  ferunt,  quam  mallem 
uinctos  mihi  traderet,"  uix  dubitari  posse  putamus  quin 
ipsum  Liuium  illis  uerbis  designauerit  Plutarchus.  ac  suo 
iure  Liuii  historiam  prolixiorem  *)  fuisse  quam  Fabii  Pi- 
ctoris  annales  dicere  potuit.  neque  aliter  in  uita  Marcelli 
narrationi  suae  memorabilia  quaedam  uerba  Liuii  nomine 
eius  apposito  annexuit  (cf.  Marc.  XI,  22;  XXIV,  20).  si 
uero  non  Fabium  sed  Liuium  primarium  auctorem  Plutar- 
chi  fuisse  posueris  quemadmodum  uerba  illa  interpretabe- 
ris?  nam  cur  ut  cetera  non  item  dictum  illud  quod  iis- 
dem  uerbis  Liuius  exhibet  ex  eo  petiuerit,  sed  ad  alium 
auctorem  prouocauerit  non  intellegitur.  atque  quis  auctor 
amplius  quam  Liuius  bellum  Hannibalicum  exposuerat? 
itaque  existimamus    etiam  hunc  locum  nostrae  sententiae 


*)  Quamquam  non  minus  quot  libris  historiam  suam  comprehende- 
rit  Fabius  Pictor  quam  ad  quem  annum  eam  produxerit  incertum  est, 
tamen  eum,  qui  princeps  Komanorum  ad  res  conscribendas  accessit,  non 
tam  prolixam  historiam  edidisse  quam  Liuium,  cui  tot  et  tam  uarii  anna- 
les  praesto  erant  et  qui  de  uno  bello  Hannibalico  decem  libros  compo- 
suit,  cum  res  ipsa  docet  tum  testatur  locus  quidam  Gellii,  Noct.  Att.  V, 
4,  e  quo  perspicitur  quae  Liufi  libro  sexto  continentur  ea  in  Fabii  quarto 
conscripta  fuisse.  utrumque  autem  a  primordiis  urbis  initium  fecisse 
nemo  ignorat. 

fidem  addere  et  aeque  atque  antea  Plutarchum  et  Liuium 
e  Fabio  Pictore  hausisse,  Polybium  uero  in  hac  pugna  de- 
scribenda  longius  ab  eo  recessisse. 

Quae  in  proximis  capitibus  Plutarchus  exponit  de 
perturbatione  Romae  orta  allato  nuntio  Cannensis  calami- 
tatis  et  de  emolumentis,  quae  Hannibal  e  uictoria  illa 
perceperit,  nec  discrepant  a  Liuio  nec  singularia  simihtu- 
dinis  indicia  praebent,  e  quibus  hausisse  Plutarchum  e 
Liuio  concludendum  sit.  itaque  eandem  quam  antea  ob- 
seruauimus  rationem  inter  eos  intercedere  probabile  est. 
Liuium  autem  Fabium  Pictorem  auctorem  habuisse  haud 
scio  an  conici  possit  ex  eo,  quod  tam  accurate  Liuius  de 
Fabio  Pictore  legato  Delphos  misso  et  de  responso  Romam 
ab  eo  relato  agit  (XXII,  57;  XXIII,  11).  insignis  Marcelli 
et  Fabii  Maximi  comparatio  *)  ex  ipsius  Plutarchi  ingenio 
manauit.  narratiunculas  uero  quibus  Fabii  humanitas  il- 
lustratur  (cap.  XX)  aliis  auctoribus  se  debere  ipse  indi- 
care  uidetur  uerbis:  Xeyemi  Se;  tama  [xev  ovv  neql  tovtoov 
Idioqovtii.     neque  Liuius  ullam  earum  mentionem  fecit. 

Paulo  longius  commoratur  in  clescribenda  expugna- 
tione  Tarenti  (XXI — XXIII).  ac  plures  eum  hoc  loco  au- 
ctores  consuluisse  patet  ex  eo,  quod  duphcem  de  muliere 
quae  Bruttimn  quendam  ad  prodendam  urbem  perlexisse 
dicitur  famam  prodit  (XXI,  23:  tavta  fxev  ovv  oi  nXel- 
dtov  yqdcpovdi  negl  wvrmv  eviOi  Se  x.  %.  X.).  sed  ad  quos 
auctores  prouocauerit  explorari  non  potest,  quia  Polybio 
non  superstite  Appiano  (Hann.  49)  et  Zonara  (IX,  5)  rem 
magis    attingentibus    quam    explicantibus    cum    solo  Liuio 


*)  Plutarchum  cap.  XIX  non  magis  uerbis:  Sgtkq  Iv  tols  nt.Ql 
aviov  ysyQa/ufxevoig  iiQ^Tca  quam  cap.  XXII  uerbis:  ak  lv  tolg  tisqI 
ly.iivov  yiyqamm  (agitur  utroque  loco  de  Marcello)  non  auctorem  ali- 
quem  qui  peculiarem  de  Marcello  libellum  scripserit  laudare,  sed  nos 
ad  ipsius  uitam  Marcelli  (cap.  I;  IX;  XXI)  reuocare  in  aperto  est.  sed 
ex  eo  quod  in  uita  Fabii  Maximi  relegat  ad  uitam  Marcelli  concludi  pot- 
est  eum  uitam  Marcelli  prius   composuisse   quam  uitam  Fabii. 

Plutarchum  comparare  licet  (Liu.  XXVII,  15 — 16;  25). 
atque  Liuium  quidem  uidemus  hoc  loco  non  minus  quam 
antea  in  uniuersum  conspirare  cum  Plutarcho  duplicisque 
famae  eandem  quam  probauit  Plutarchus  exhibere,  sed 
nonnunquam  ita  ab  eo  discedere  ut  eius  auctor  haberi  non 
possit.  ne  leuiores  discrepantias  cumulemus  nonnulla  affe- 
remus,  quibus  ita  rem  esse  euincitur.  nam  pro  incredibili 
ui  auri  e  direpto  Tarento  in  aerarium  delati  (16  §.  7: 
„argenti  uis  ingens  facti  signatique,  auri  LXXXIII  milia 
pondo"),  quae  Valerium  Antiatem  quem  immodicum  fuisse 
in  numeris  augendis  nemo  ignorat  redolet,  Plutarchus  multo 
minorem  ac  probabiliorem  summam  exhibet,  quae  ne  quar- 
tam  quidem  partem  Liuianae  summae  explet  (aviqvex&i] 
d'elg  to  dtjfiociov  TQiG%iha  tdXavta).  deinde  Liuius  signis 
ac  tabulis  Tarentinorum  sese  abstinuisse  Fabium  dicit, 
Plutarcho  auctore  Fabius  peramplum  Herculis  signum  Ro- 
mam  deportauit  et  ipse  sibi  statuam  aeneam  equestrem  in 
Capitolio  posuit.  alterius  triumphi  a  Fabio  de  Tarentinis 
acti  mentionem  facit  Plutarchus,  non  item  Liuius,  qui 
(XXVII,  20,  9)  nihil  dicit  nisi:  „Fabio  Tarentum  captum 
astu  magis  quam  uirtute  gloriae  tamen  esse."  itaque  cum 
item  ut  in  cetera  parte  uitae  Plutarchus  et  Liuius  com- 
parati  sint,  fontem  utriusque  hoc  loco  eunclem  fuisse  atque 
antea  ueri  simillimum  est. 

Similis  est  ratio  in  iis  quae  restant.  narratiuncula- 
rum  quas  cap.  XXIV  exhibet  Plutarchus  altera  uniuerse 
concinit  cum  Liuio  XXIV,  44,  quamquam  perperam  hoc 
loco  narrata  est  a  Plutarcho,  quia  iam  quattuor  annis 
ante  Tarentum  captum  filius  consulatu  functus  erat,  alte- 
ram  in  undecimo  libro  Liuii  fuisse  ueri  simile  est.  pu- 
gnant  uero  inter  se,  quod  celeberrimum  illum  Q.  Fabi- 
um  Maximum  Rullianuiri  proauum  Verrucosi  Plutarchus 
dicit,  Liuius  auum  (XXX,  26).  Fabium  filio  mortuo 
parentauisse  ut  prodat  Liuius  tantum  abest,  ut  filium  post 
mortem  patris  augurem  in  locum  eius  inauguratum  esse 
narret  (XXX,  26).  Fabium  mira  cum  constantia  atque 
offirmata  uoluntate   consiliis    Scipionis,    qui  cautam   Fabii 

belli  gerendi  rationem  aspernatus  bellum  ex  Italia  in  Afri- 
cam  transtulit,  aduersatum  esse  et  Liuius  et  Plutarchus 
narrant.  mortuum  uero  Fabium  aere  a  ciuibus  collato 
esse  elatum  atque  ut  patrem  patriae  esse  cultum  non 
memorat  Liuius;  cf.  Valer.  Max.  V,  2,  3. 

Singulis  igitur  uitae  locis  perlustratis  paucis  com- 
prehendamus  quae  quaestione  nostra  effecisse  nos  arbi- 
tramur.  totam  hanc  uitam  exceptis  paucis,  quae  de  mo- 
ribus  Fabii  Maximi  disseruntur  et  ex  aliis  fontibus  ad- 
iecta  sunt,  e  Q.  Fabii  Pictoris  Graecis  annalibus  hau- 
sit  Plutarchus  eosque  accuratissime  secutus  est,  ut  saepius 
ipsa  uerba  retineret.  nonnunquam  autem  uerbo  tetigit 
aut  praetermisit  ut  solet  res  grauioris  momenti,  narra- 
tiunculas  quibus  mores  uirorum  clarorum  illustrari  pu- 
tabat  cupide  arripuit  et  copiosius  exposuit.  non  usus 
est  Liuio,  nisi  forte  praeclarum  illud  dictum  Hannibalis 
ei  tribuendum  esse  uideatur.  prorsus  neglexit  Polybium. 
sed  quoniam  Liuius  in  hac  historiarum  parte  aeque  ac 
Plutarchus  Fabium  Pictorem  praecipuum  habuit  auctorem, 
praeter  eum  autem  non  solum  Polybium  sed  etiam  alios 
annaHum  scriptores  consuluit,  factum  est  ut  in  uniuer- 
sum  cum  Plutarcho  conspiret,  de  nonnullis  uero  discrepet 
cum  eo.  eundem  denique  Fabium  Pictorem  adhibuit  Po- 
lybius.  at  quia  non  ut  ceteri  uestigia  eius  pressit,  sed 
caute  eo  usus  est  nunquam  non  examinans  ac  corrigens 
quae  ille  tradiderat,  multo  rarius  cum  Liuio  et  Plutarcho 
consentit. 

-Lranseamus  ad  uitam  Marcelli.  ac  cum  Plutarchum 
in  describendis  uitis  eorum  uirorum,  qui  non  modo  iisdem 
temporibus  uixerunt  sed  etiam  iisdem  bellis  interfuerunt, 
qui  per  multos  annos  aut  eodem  tempore  aut  alternis  sum- 
mum  imperium  reipublicae  maximis  periculis  pressae  ac 
grauissimis  cladibus  concussae  administrabant  et  quorum 
consilia  ac  facta  in  reprimendo  Hannibale  nonnunquam  ar- 
tissime  inter  se  cohaerebant,  iisdem  fontibus  usum  esse 
suspicari  possimus,  nulla  ratione  habita  auctorum  a  Plu- 
tarcho  laudatorum  eandem  quam  antea  institimus  argu- 
mentandi  uiam  persequamur.  neque  uero  tanta  nobis 
subsidia  praesto  sunt  quanta  supra  suppeditabant.  nam 
cum  Polybii  historia  paucis  exceptis  fragmentis  non  super- 
stes  sit,  Appianus  et  Zonaras  de  rebus  a  Marcello  gestis 
tanta  breuitate  egerint,  ut  fere  nullus  fructus  ex  iis  per- 
cipi  possit,  prope  solus  Liuius  restat.  ac  ne  eum  quidem 
ubique  comparare  licet,  quia  liber  uicesimus  quo  bellum 
contra  Insubres  gestum  comprehendebatur  non  tulit  aeta- 
tem.  quae  cum  ita  sint  quamquam  minus  certe  quam  in 
uita  Fabii  Maximi  de  Plutarchi  fontibus  conici  posse  in 
aperto  est ,  tamen  *  non  irritam  comparationem  auctorum 
qui  supersunt  fore  existhnamus. 

Postquam  Plutarchus  in  primis  capitibus  dixit  de 
genere  et  moribus  Marcelli,  cap.  III — VIII  bellum  cum 
Gallis  ab  anno  225  usque  ad  annum  222  gestum  enarrat. 
de  eodem  bello  agunt  Polybius  II,  23 — 34;  Zonaras  VIII, 
20.  quod  Liuii  belli  narratio  interiit  ualde  est  dolendum. 
quam  lacunam  aliqua  ex  parte  explent  Eutropius  III,  5, 
6  et  Orosius  IV,  13,  quos  historiam  Liuii  excerpsisse  cum 
ubi  ipsum  Liuium  comparare  licet  certissimis   argumentis 

demonstratum  sit  hoc  loco  optimo  iure  conicitur,  praeser- 
tim  cum  nunquam  inter  se  dissentiant,  ab  Eutropio  autem 
pendere  Orosium  qui  multo  fusius  res  exposuerit  credi 
non  possit.  atque  non  solum  quae  narrauit  Liuius  sum- 
matim  referunt,  sed  etiam  unde  hauserit  ea  docent  nos. 
de  ingenti  enim  belli  apparatu  disserentes  adiciunt  Eutro- 
pius:  „traditumque  est  a  Fabio  historico  qui  ei  bello  in- 
terfuit,"  Orosius:  „sicut  Fabius  historicus  qui  eidem  bello 
interfuit  scripsit."  non  autem  ipsius  Fabii  Pictoris  anna- 
les  eos  inspexisse,  sed  nomen  eius  e  Liuio  transscripsisse 
nemo  non  intellegit.  iam  uero  cum  Zonarae  uberior  belli 
descriptio  concinat  et  congruat  cum  Eutropio  et  Orosio, 
uix  dubitari  potest  quin  item  Dio  Cassius,  quem  exscripsit 
Zonaras,  atque  Liuius  Fabium  Pictorem  auctorem  habuerit. 
ab  hac  uero  Fabiana  narratione  quamquam  saepe  pluri- 
mum  distat  Polybius,  *)  tamen  Fabium  Pictorem  ab  eo  con- 
sultum  esse  cum  aliis  quae  conspirant  cum  ceteris  aucto- 
ribus  tum  (II,  28)  uerbis:  Xdiov  rjv  xal  davfxarJTOv  ro 
WfxfiaTvov  rotg  ev  avrw  tcp  xaiqcj)  iots  naqovtfiv  significari 
uidetur.  —  his  explanatis  quid  de  Plutarcho  iudicandum 
sit  uideamus.  ac  Polybium  quidem  fontem  eius  non  fuisse 
in  aperto  est,  quia  multa  fuse  narrat  Plutarchus,  quorum 
nullum  apud  Polybium  est  uestigium,  et  de  Mediolano  capto 
aeque  atque  ceteri  auctores  dissentit  ab  eo.  simillima  autem 
sunt  quae  Plutarchus  prodidit  ei  belli  descriptioni,  quam  e 
tribus  ilHs  auctoribus  eruere  ac  Fabianam  dicere  possumus. 
nam  mirum  quantum  consentit  de  Gaesatorum  nomine  in- 
terpretando  cum  OrOsio,  de  ingenti  perturbatione  et  appa- 
ratu  Romanorum  cum  omnibus,  de  Gallo  et  Galla,  Graeco 


*)  Non  conciliari  possunt  cum  ceteris  auctoribus  quae  Polybius 
de  priniis  proeliis  L.  Aemilio  Papo  C.  Atilio  Regulo  coss.  commissis  ex- 
posuit,  tum  non  secundo  sed  tertio  belli  anno  Romanos  trans  Padum  le- 
giones  duxisse  tradit.  ab  solo  denique  Scipione  absente  Marcello  Me- 
diolanum  expugnatum  esse  haud  scio  an  Scipionibns  fauturus  narrauerit. 
praeterea  quia  de  rebus  Gallicis  y.sffcckcuoodais  (II,  14)  tantummodq  agere 
sibi  proposucrat  multa  perstrinxit  aut  omisit. 

et  Graeca  in  foro  boario  uiuis  defossis  cum  Oros.  et  Zon. 
(et  Dione  Cassio  excerpt.  Vales.  12),  de  diris  prodigiis  cum 
Oros.  et  Zon.,  de  rebus  a  Flaminio  consule  inuito  senatu 
prospere  gestis  de  magistratu  ei  abrogato  triumpho  decreto 
de  bello  a  Marcello  redintegrato  cum  Zon.,  de  illustri  eius 
uictoria  cum  omnibus,  de  Virdomaro  rege  a  Marcello  occiso 
cum  Liuii  epit.  XX.,  Eutrop.,  Oros.,  de  bello  ab  ambobus 
consulibus  peracto  cum  Oros.  et  Zon.  copiosius  describit 
insigne^fortitudinis  exemplum,  quod  Marcellus  hostium  duce 
percusso  spoliisque  opimis  ex  eo  relatis  ediderat.  solus 
memorat  III,  16  sacerdotes  bello  Gallico  flagrante  militiae 
uacationem  non  habuisse  ac  VTLI,  38  superatis  Gallis 
e  praeda  Delphos  et  Hieroni  Syracusarum  regi  dona 
esse  missa.  neque  nos  offendere  potest,  quod  regem 
Gaesatorum  a  Marcello  interfectum  Plutarchus  Bgtrofia- 
tov,  omnes  auctores  Romani  *)  Virdomarum  aut  paulu- 
lum  discrepantes  Virdumarum,  Viridomarum,  Viriodo- 
marum  nominant.  nam  nomen  illud  barbarum  ac  durum 
a  Graecae  linguae  lenitate  abhorrens  Graeco  ori  accom- 
modatum  uidetur  esse.  cum  alio  autem  duce  Gallorum 
Brittomaro,  quem  ab  Aeniilio  consule  uictum  esse  solus 
Florus  II,  4  prodidit,  Plutarchum  Virdomarum  confudisse, 
quod  quis  opinari  possit,  credi  non  potest,  quia  non  so- 
lum  in  libro  quo  hoc  loco  usus  est  sed  etiam  apud  Var- 
ronem,  ubi  fieri  non  potuit  ut  duorum  Gallorum  nomina 
confunderentur,  idem  nomen  legit  (cf.  Plut.  Marc.  VIII; 
Romul.  XVI;  Fest.  u.  opima  spolia,  pag.  186  et  quae 
postea  de  iis  locis  -exponemus).  aliquid  differt  Plutarchus  a 
Zonara,  qui  cum  Polybio  II,  34  consentiens  Gallis  peten- 
tibus  pacem  non  esse  concessam  tradidit,  cum  dicit  pacem 
quam  dissuasisset  Marcellus  re  factam,  a  Gallis  au- 
tem  ruptam  esse.  quodsi  uero  XXX  milia  Gaesatorum  apud 


*)  Liu.  ep.  XX;  Flor.  II,  4;  Eutrop.  III,  6;  Oros.  IY,  13;  Au- 
rel.  Vict.  45;  Propert.  IV,  10,  41;  Seru.  ad  Aen.  VI,  856;  Fest.  u. 
opima  spolia,  pag.  186  (Mtill.);  acta  triumph.  Capitol.  in  corp.  inscr.  I 
p.  458. 

Clastidium  deleta  esse  Orosius  refert,  Plutarcho  auctore 
autem  X  tantum  milia  eo  profecta  sunt,  non  tam  Plutar- 
chum  errasse  putauerimus  quam  Orosium  caesorum  nume- 
rum  cum  toto  Gaesatorum  numero  confudisse.  nam  XXX  mi- 
lia  eos  fuisse  non  modo  Plutarchus  sed  etiam  Polybius  (II,  34) 
tradunt.  quae  utcunque  sese  habent  non  sunt  impedimento, 
quominus  pro  certo  statuatur  Plutarchi  belli  narrationem  esse 
eandem  quam  e  Fabio  Pictore  manasse  cognouimus.  quam 
utrum  ex  ipsius  Fahii  annalibus  an  e  Liuio  hauserit  Plu- 
tarchus  ex  hac  comparatione  erui  non  potest.  sed  cum  in 
uita  Fabii  Maximi  Pictorem  auctorem  praecipuum  fuisse  ui- 
derimus,  in  nostra  autem  uita  Liuium  potissimum  aucto- 
rem  haberi  non  posse  mox  demonstraturi  simus,  hoc  loco 
ipsum  Fabium  Pictorem  ante  oculos  habuisse  Plutarchum 
nobis  persuasum  est.  —  eidem  autem  fonti  exempla  reli- 
gionis  anxie  a  Romanis  obseruatae  (cap.  V)  non  tribuenda 
esse  atque  ex  aliis  fontibus  ea,  quae  de  spoliis  opimis 
Ioui  Feretrio  dedicatis  (cap.  VIII)  fuse  disseruntur,  sumpta 
esse  facile  intellegitur. 

In  proximis  capitibus  narrantur  proelia  circa  Nolam 
urbem  a  Marcello  contra  Hannibalem  commissa.  compa- 
rari  hoc  loco  potest  solus  Liuius  XXIII,  15 — 16;  42 — 46. 
Liuium  autem,  quamquam  similitudines  quasdam  inter 
eum  et  Plutarchum  intercedere  negare  nolumus,  fontem 
Plutarchi  non  fuisse  luce  est  clarius.  nam  ut  e  multis 
quae  discrepant  inter  eos  pauca  afferamus,  cap.  X  come 
alloquium,  quo  Marcellus  Bantium  Poenorum  partibus  fa- 
uentem  sibi  conciliauit,  aliter  finxit  Plutarchus  atque  Li- 
uius  cap.  15;  cap.  XI,  10 — 18  ex  eruptione  a  Marcello 
facta  perspicitur  aliam  fuisse  copiarum  collocationem  apud 
Plutarchum  quam  apud  Liuium  16  §.  8;  cap.  XII,  10 — 12 
Plutarchus  Marcellum  prouocatum  ab  Hannibale  pugnam 
detrectasse  significat,  cum  Liuius  44  §.  3 — 5  Marcellum 
eruptione  faCta  atrociter  cum  Hannibale  pugnasse  narrat; 
cap.  XH,  14  Plutarchus  solus  memorat  Marcellum  Roma- 
norum  pedites  praelongis  sociorum  nauahum  hastis  instru- 
xisse.     sed    longe  maioris    his    discrepantiis    momenti    est 

ipsius  Plutarchi  testimoirium  (XI,  22—27).  nam  post- 
quam  ut  iam  monuimus  de  aciebus  instructis  a  Li- 
uio  dissentiens  eruptionem  a  Marcello  in  hostes  fa- 
ctam  narrauit  ita  pergit:  AeyovraL  ydq  vneg  nevra- 
xtaxdlovg  dnodavelv,  anoxrelvai  Se  'Pwiiaiwv  ov  nXeiovag 
rj  nevraxoaiovg.  cO  Se  Aifiiog  ovroj  (xev  ov  diafiefiaiovrab 
yevec&aL  fieydXrjv  r)rrav  ovSe  neaelv  vexqovg  roaovrovg  rwv 
noXefJiicov,  xXeog  Se  [ieya  MaqxeXXop  xal  'PwfiaioLg  ex  xaxwv 
d^dqaog  dno  rrjg  {JLaxrjg  exeiviqg  vndq^aL  ^avfjiaardv^  ovx 
cJ^  7iQog  d^axov  ovSe  drjrrrjrov,  dXXd  rL  xal  na&elv  Svva- 
fxevov  SLaywvL^ojnevoLg  noXe/jiLov.  respexit  autem  Plutar- 
chus  ad  Liu.  XXIII,  16  §.  15 — 16:  „uix  equidem  ausim 
affirmare  quod  quidam  auctores  sunt  duo  milia  et  octin- 
gentos  hostium  caesos  non  plus  quingentis  Romanorum 
amissis.  sed  siue  tanta  siue  minor  uictoria  fuit,  ingens 
eo  die  res  ac  nescio  an  maxima  illo  bello  gesta  sit:  non 
uinci  enim  ab  Hannibale  uincentibus  difficilius  fuit  quam 
postea  uincere."  cum  igitur  ne  caesorum  quidem  nume- 
rum  qui  in  eodem  Liuii  loco  erat  —  neque  numerum  apud 
Liuium  corruptum  esse,  quamquam  extrema  loci  uerba 
corrupta  esse  iam  dudum  cognitum  est,  ulla  est  causa  cur 
suspicemur  —  receperit  Plutarchus,  patet  e  Liuio  solam 
illam  sententiam  petitam  esse,  caesorum  autem  numerum 
non  minus  quam  ceteram  rei  gestae  narrationem  ex  alio 
fonte  sumpta  esse.  ac  Liuii  uerba  ne  inspexisse  quidem 
cum  locum  illum  scripsit  sed  ex  memoria  ,reddidisse  uide- 
tur  Plutarchus,  quia  parum  accurate  eius  sententiam  trans- 
tulit,  alia  addidit,  alia  inuertit.  etiamsi  extrema  Liuii  uerba 
non  iam  integra  sunt,  tamen  quam  sententiam  proposuerit 
Liuius  non  potest  dubium  esse.  erat  fere  talis:  „non  uinci 
enim  ab  Hannibale  uince  [re  disce]  ntibus  difficilius  fuit  quam 
postea  uincere,"  sicut  Madwigius,  emend.  Liu.  pag.  262, 
an.  2  proposuit.  ab  qua  plurimum  distare  quae  Plutarchus 
exhibet  manifestum  est.  —  neque  magis  Polybium  fontem 
Plutarchi  fuisse,  quamquam  ipsum  de  his  rebus  consulere 
nobis  non  licet,  haud  dubie  coUigitur  ex  eo  quod  Plutar- 
chus   iustam  apud   Nolam  uictoriam  Marcellum  de  Hanni- 

bale  reportauisse  tradit  (XII,  17),  Polybius  autem  identidem 
ante  cladem  apud  Zamam  acceptam  nunquam  uictum  esse 
Hannibalem  contendit  (XV  11;  16;  IX,  3). 

Non  item  subsidiis  e  quibus  de  Plutarchi  fonte  conici 
possit  caremus  in  ea  quae  sequitur  uitae  parte,  in  qua  co- 
piose  describuntur  Syracusae  a  Marcello  oppugnatae  atque 
expugnatae  (XIII — XIX).  nam  praeter  fusam  Liuii  narra- 
tionem  (XXIV,  4—7;  21—39;  XXV,  23—31)  haud  exigua 
fragmenta  Polybii  supersunt  (VII,  2—7;  VIII,  5—9;  36 ;  37). 
Appiani  unum  fragmentum  superstes  est  (Sicil.  4),  in  quo 
crimini  datur  Marcello  quod  nimia  crudelitate  ac  perfidia 
in  uictos  Siculos  animaduerterit.  nulla  ratio  habenda  est 
Dionis  Cassii  (apud  Tzetz.  Chil.  II  hist.  35,  24 — 35)  aut 
Zonarae  IX,  5,  quos  cum  praeter  alias  machinas  etiam 
specula  ad  incendendas  Romanorum  naues  Archimedem  ad- 
hibuisse  memorent  —  quae  fabula  apud  nullum  nostrorum 
auctorum  occurrit  —  posterioris  aetatis  auctoribus  usos 
esse  perspicuum  est.  proficisci  uero  debet  tota  nostra 
quaestio  a  Polybio,  quem  amplissime  res  Siculas  narrauisse 
fragmenta  testentur  cuiusque  fragmentis  copia  nobis  fiat 
non  solum  de  Liuii  sed  etiam  de  Plutarchi  fontibus  satis 
certo  iudicandi.  sed  priusquam  in  Plutarchi  fontes  inquira- 
mus,  statuemus  quae  ratio  inter  Liuium  et  Polybium  in- 
tercedat.  ac  cum  primo  fragmento  Polybii  (VII,  2 — 5),  in 
quo  agitur  de  societate  ab  Hieronymo,  cui  puero  post 
mortem  Hieronis  regnum  translatum  erat,  cum  Carthagini- 
ensibus  icta,  ita  conspirat  Liuius  XXIV,  6,  ut  eum  aliis 
praetermissis  aliis  in  angustum  coactis  Polybium  reddidisse 
iure  suspicari  possimus.  quae  de  Lebntinorum  urbis  situ, 
Hieronis  ac  Gelonis  moribus  exposuit  Polybius  VII,  6 — 7 
non  attigit  Liuius.  de  oppugnatione  uero  Syracusarum,  quae 
apud  Polybium  integra  superstes  est  (VIII,  5—9),  Liuius 
eodem  modo  ut  antea  cum  Polybio  consentit  (Liu.  XXIV, 
33  §.  9 — 34).  accuratissimus  enim  ordo  uariorum  cona- 
torum  Marcelli  machinarumque  Archimedis,  qui  sine  dubio 
diligentiae  Polybii  tribuendus  est,  prorsus  idem  est  apud 
Liuium;    descriptio  apparatus,    quem  Marcellus  ad  oppu- 

gnandam  Archimedes  ad  defendendam  urbem  instruxerunt, 
plerumque  tam  est  similis,  ut  uertisse  Liuium  Polybium 
putes.  nimis  uero  res  perstringere  studens  quaedam  ob- 
scurauit  aut  inuertit  Liuius,  impetus  nocte  a  Marcello  fa- 
cti  nullam  mentionem  fecit.  at  cum  sambucarum,  quas 
iunctis  binis  quinqueremibus  impositas  esse  accuratissime 
descripsit  Polybius,  nullam  mentionem  fecerit  Liuius,  sed 
turres  contabulatas  machinamentaque  alia  in  illis  nauibus  ex- 
structa  esse  prodiderit,  eum  praeter  Polybium  alterum  au- 
ctorem  consuluisse  necesse  est  ut  existimemus.  item  quae 
restant  quinque  fragmenta  Polybii  (VIII,  36;  37)  quamuis 
sint  exigua  testantur  etiam  in  expugnatione  Syracusarum 
describenda  Liuium  Polybii  uestigia  pressisse.  quae  cum 
ita  sint  omnino  in  rebus  Siculis  narrandis  Liuium  Polybii 
auctoritatem  secutum  esse,  raro  alterum  auctorem  consu- 
luisse  probabile  est.  —  atque  etiam  quae  Plutarchus  de 
rebus  Siculis  exposuit  cum  hac  Polybiana  narratione  in 
uniuersum  congruunt,  ut  nulla  sit  controuersia  quin  uin- 
culo  quodam  cohaereant  cum  ea.  similitudines  uero  num 
ex  adhibito  Polybio  an  e  Liuio  an  e  communi  et  a  Poly- 
bio.  et  a  Plutarcho  usurpato  fonte  fluxerint  diligentius 
quaerendum  est.  ac  Liuium  quidem  Plutarchi  fontem  non 
firisse  certum  est.  nam  ut  omittamus  dicere  de  leuioribus 
discrepantiis  de  eo,  quod  Liuius  alium  auctorem  secutus 
aliter  ac  Polybius  exposuit^  Plutarchus  facit  cum  Polybio 
atque  exhibet  id,  quod  Liuius  praetermisit,  pluribus  agens 
de  sambuca  et  de  impetu  nocte  a  Marcello  suscepto.  pa- 
tet  Plutarchum  propius  accedere  ad  Polybium.  sed  ne 
eo  quidem  usus  est.  nam  ad  externam  speciem  respiciens 
nullam  reperies  aut  dictionis  aut  dispositionis  similitudinem, 
quod  sane  mirum  esset,  si  praecipuum  auctorem  Plutarchus 
habuisset  Polybium.  atque  pugnant  etiam  inter  se,  cum  Plu- 
tarchus  prodit  Marcellum  octo  quinqueremes  uno  magno  iugo 
colligasse  in  eoque  sambucam  exstruxisse  (XIV,  17;  XV,  19), 
Polybius  autem  dilucide  expHcat  octo  quinqueremium  binas, 
alteri  remis  dextris  alteri  sinistris  demptis  nudisque  lateri- 
bus  copulatis,  singulis  sambucis  instructas  ac  uelut  unam 

nauem  exteriore  ordine  remorum  actas  esse  (VIII,  6).  quam 
tam  copiosam  ac  claram  descriptionem  Polybii  qui  ante 
oculos  habet  ut  perperam  interpretetur  fieri  non  potest. 
itaque  necesse  est  ut  alium  Plutarchus  habuerit  auctorem, 
qui  apparatum  Marcelli  aut  item  ac  Plutarchus  aut  stri- 
ctim  ac  minus  clare  descripserit,  ut  illum  errore  lapsum 
esse  putari  possit.  accedit  quod  alter  naues  una  cum 
machina  illa  sambucae  speciem  praebuisse  (Pol.  VIII, 
6),  alter  ipsam  machinam  sambucae  similem  fuisse  dicit 
(Plut.  XV,  20).  ac  si  recte  Liuium  Polybii  narrationem 
fere  integram  exhibere  statuimus,  fortasse  Plutarchi  et 
Polybii  discrimen  existimandum  est,  quod  Liuius  XXV, 
23  §.  3  dicit  turrem,  iuxta  quam  Romani  murum  trans- 
scendebant,  intentius  custoditam  esse,  Plutarchus  autem 
XVIII,  13  turrem  eandem  praesidio  defensam  esse  tradit. 
itaque  si  nec  Liuius  nec  Polybius  fons  fuit  Plutarchi,  si- 
militudinum  quae  alia  esse  potest  causa  quam  idem  et  a 
Polybio  et  a  Plutarcho  usurpatus  auctor,  quem  Fabium 
Pictorem  esse  supra  probauimus.  —  aut  ipsius  Plutarchi 
doctrinae  aut  aliis  fontibus  assignanda  sunt  quae  de  disci- 
plina  mechanica  et  praestantia  geometriae,  de  moribus 
diuinoque  ingenio  Archimedis  disputauit  (XIV,  21 — 60; 
XVII,  16 — 47).  e  uariis  auctoribus  narratiunculas  inter- 
fecti  a  milite  Romano  Archimedis  congessisse  uidetur.  at- 
que  primam  earum  Fabio  Pictori  deberi  ueri  simile  est,  ce- 
terarum  autem  auctores  qui  fuerint  indicari  non  potest, 
quia  qui  accuratius  de  morte  Archimedis  egerunt  (Valer. 
Max.  VIII,  7  ext.  7;  Zonar.  IX,  5;  cf.  Tzetz.  fragm.  su- 
pra  laudatum)  cum  nulla  conspirant.  quae  (cap.  XX)  de 
Nicia  exponuntur  e  Posidonio  esse  sumpta  ipse  Plutarchus 
professus  est. 

Ut  antea  item  in  iis  quae  secuntur  capitibus  in  uni- 
uersum  consentit  Plutarchus  cum  Liuio,  qui  solus  easdem 
res  paulo  amplius  narrauit.  Marcellum  ornamentis  capta- 
rum  Syracusarum  pulcherrimis  Romam  deportatis  primum 
Romanos  Graecarum  artium  opera  mirari  docuisse,  multo- 
rum  autem  inuidiam  sibi  contraxisse,  tamquam  ciuium  ani- 

mos  a  pristina  sinceritate  ac  seueritate  auerteret,  significat 
Liuius  XXV,  40,  copiose  explanat  Plutarchus  XXf.  tum 
consentiens  cum  Liuio  (XXVI,  21)  prodit  Marcellum  trium- 
pho  *)  negato,  quia  nondum  debellatum  esset  in  Sicilia, 
in  monte  Albano  triumphasse  atque  ouantem  in  ur- 
bem  intrasse  (XXII).  quae  uero  de  triumphi  et  ouationis 
discrimine  ac  de  nomine  ouationis  disseruit  Plutarchus  ex 
opere  aliquo,  quod  antiquitates  Romanas  complectebatur, 
petita  esse  manifestum  est.  accusatus  uero  nimiae  iniqui- 
tatis  ac  crudelitatis  a  Siculis  Marcellus  pari  modo  purga- 
tur  ac  laudibus  celebratur  (cf.  contrarium  iudicium  Appiani 
Sicil.  4  et  Diodori  fragm.  libri  XXVI).  eum  enim  se  de- 
fendisse  in  senatu  coram  calumniatoribus,  absolutum  autem 
ueniam  petentibus  ignouisse  atque  exquisitis  honoribus  ab 
iis  affectum  esse  uterque  narrat  (Plut.  XXIII;  Liu.  XXVI, 
29 — 32).  de  singulis  autem  ita  inter  se  discrepant,  ut 
Liuius  Plutarchi  fons  haberi  non  possit.  neque  opus  est 
omnes  discrepantias  quae  satis  conspicuae  sint  enumerare. 
A  capite  XXIV — XXVI  propius  Plutarchi  narratio 
accedit  ad  Liuium.  nam  de  singulis  rebus  domi  bellique 
actis  ita  consentiunt,  ut  quae  fusius  Liuius  exposuit  Plu- 
tarchus  in  breuius  coegisse  uideatur  (Liu.  XXVII,  1 — 2; 
4 — 5;  12 — 14).  praeterea  insignia  quaedam  dicta  Marcelli  et 
Hannibalis  apud  utrumque  ita  comparata  sunt,  ut  Plutar- 
chus  Liuii  uerba  uertisse  uideatur.  accedit  quod  ipse  Plu- 
tarchus  XXIV,  20  ad  Liuium  prouocauit.  sed  priusquam 
diiudicemus  hanc  quaestionem ,  paulo  accuratius  in  locum 
in  quo  Liuii  nomen  laudatur  a  Plutarcho  inquiramus. 
postquam  enim  narrauit  Cn.  Fuluium  proconsulem  cum 
exercitu  deletum  esse  haec  dicit:  eive^ipev  (Marcellus)  elg 
CP(6[A7]V  YQdfifiam  tovg  noXimg  TiaoaxaXajv  &aQQcetv  avtog 
ydq    tfdiq    §adi£>eiv    wg    dcpeXouto    vrjv    %aodv   rov    Hvvifiov. 


*)  Notetur  Plutarchum  referre  tertium  triumplmm  petiuisse  Mar- 
cellum  in  eaque  opinione  perstare  in  comp.  Pelop.  et  Marc.  III,  altero 
triumpho  neque  ab  ipso  neque  ah  ullo  auctore  commemorato. 

xal  ravxa  fiev  6  Ai$iog  (prjGw  dvayvwa&evm  ra  yQafifiara 
fir)  rijg  Xvmqg  dcpeXetv,  dXXd  %co  (poftco  TiQOti&eXvai ,  rcov 
cPwfjLatoiv  fxet^ov  r]yovfievcov  rov  yeyovorog  ro  xivdvvevo- 
fievov  oticp  <X>ovX@iov  xQeirtcov  r\v  MaQxeXXog.  atque  re- 
spexit  Plutarchus  ad  Liuii  locum  XXVII,  2:  „Marcellus 
nihil  admodum  tanta  clade  territus  litteris  Romam  ad  se- 
natum  de  duce  et  exercitu  ad  Herdoneam  amisso  scribit: 
ceterum  eundem  se,  qui  post  Cannensem  pugnam  ferocem 
uictoria  Hannibalem  contudisset,  ire  aduersus  eum,  breuem 
illi  laetitiam,  qua  exsultet,  facturum.  et  Romae  quidem 
cum  luctus  ingens  ex  praeterito  tum  timor  in  futurum 
erat.u  uides  pamm  accurate  Plutarchum  sententiam  quam 
exhibet  Liuius  expressisse  atque  timoris  causam  ita  an- 
nexuisse,  ut  Liuii  esse  uideatur,  quamquam  nullum  eius  apud 
Liuium  est  uestigium.  tali  incuria  eum  usum  esse  in  red- 
dendis  aliorum*  auctorum  locis  ubi  ad  ipsos  nominatim 
prouocat  mirum  est.  etiam  magis  autem  est  mirum  aut 
cogitari  uix  potest  eum  nostrum  locum  tam  neglegenter 
reddidisse,  si  Liuium  in  tota  rerum  narratione  praecipuum 
auctorem  habuisset  ac  pedetentim  et  tam  accurate  secu- 
tus  esset.  multo  sane  ueri  similius  est  Plutarchum  illam 
Liuii  sententiam  ex  memoria  attulisse,  sicut  antea  eum 
simile  iudicium  Liuii  non  minus  neglegenter  narrationi 
suae  adiecisse  euicimus  et  mox  eum  ipso  Liuio  non  in- 
specto  in  errorem  qui  excusari  non  potest  incidisse  uide- 
bimus  (XXX,  20).  ita  autem  si  statuimus,  consentaneum 
est  ceterarum  rerum  narratarum  fontem  non  Liuium  sed 
alium  auctorem  fuisse.  similitudines  uero  quae  inter  Liuium 
et  Plutarchum  intercedunt  etiam  e  communi  ab  utroque 
diligenter  usurpato  fonte  posse  ortas  esse  nemo  non  con- 
cedet.  secl  sunt  etiam  quibus  suspitio  quam  excitauimus 
augeatur.  ac  primum  quae  Plutarchus  post  acerbam  ora- 
tionem,  qua  Marcellus  milites  altero  die  in  fugam  uersos 
corripuerat,  sub  finem  cap.  XXV  exhibet :  61  a  tioXXwv  drto 
vrjg  fxdx^g  emxivdvvcog  xal  7rovrJQcog  e%6vTiov  ovdeva  (paalv 
ov  ol  MaqxeXXov  Xoyoi  rcov  TQavfjidtcov  ovyl  fidXXov  rjXyvvav 
non  inuenies  apud  Liuium.     deinde  discrepantiae  quaedam 

extant.  Liuius  enim  (XXVII,  13,  11)  refert  Marcellum 
pronuntiasse  se  cohortes  a  quibus  fuga  orta  esset  inse- 
quenti  die  in  primam  aciem  inducturum  esse,  cum  Plutar- 
chus  (XXVI,  2)  ipsas  cohortes  orauisse  Marcellnm  ut  in 
prima  acie  constituerentur  dicit.  praeterea  Plutarchus  pro- 
dit  Marcellum,  cum  profligatum  tertio  die  Hannibalem  quomi- 
nus  e  uestigio  insequeretur  multitudine  sauciorum  impedi- 
retur,  lente  in  Campaniam  duxisse  (XXVI,  27)  Sinuessae- 
que  aestiua  egisse,  ut  debilitatae  tot  laboribus  ac  uulneri- 
bus  militum  uires  reficerentur.  atque  aquas  Sinuessanas  (cf. 
Liu.  XXII,  13,  10)  haud  dubie  in  insequenti  capite  rur- 
sus  significat,  cum  Publicium  Bibulum,  Marcelli  obtrectato- 
rem,  contionantem  facit:  enel  Maoxekkog  (mxq<x  t<j>  txo- 
M\un  TtQoayeyvfivaaiJLevog  warteQ  ex  nalaidiQag  em  &eQfia 
kovtQa  d-SQaTievGwv  eavrov  xexQamai.  contra  Liuius  me- 
morat  non  semel  sed  multis  locis  (XXVII,  20  §.  10,  12; 
21  §.  3,  7;  22  §.  2;  25  §.  10,  12)  Marcellum  in  tecta 
Venusiae  exercitum  abduxisse.  uides  igitur  neque  apud 
Plutarchum  neque  apud  Liuium  nomen  urbis  posse  corru- 
ptum  esse,  fieri  autem  non  potuisse  ut  Plutarchus  ita  a 
Liuio  discederet,  si  perpetuo  eum  ante  oculos  habuisset. 
haec  onmia  si  tecum  reputaueris,  huius  partis  uitae,  quam- 
quam  fere  omnia  concinunt  cum  Liuio,  fontem  potius  eun- 
dem  auctorem  quo  etiam  Liuius  usus  est  quam  ipsum  Li- 
uium  fuisse,  illam  uero  Liuii  sententiam  ex  memoria  ad- 
iectam  esse  a  Plutarcho  iudicabis. 

Quae  Plutarchus  cap.  XXVII  dicit  de  criminatione  Pu- 
blicii  Bibuli  tribuni  plebis,  qui  de  abrogando  imperio  Mar- 
celli  egerit,  de  aedibus  Honori  ac  Virtuti  a  Marcello  dedi- 
catis,  de  seditione  Etruriae  ab  eodem  sedata,  de  prodigiis, 
quae  impedimento  fuerint  quominus  Marcellus  copias  educeret 
aduersus  Hannibalem,  inueniuntur  apud  Liuium  (XXVII, 
20 — 25),  tamen  non  aeque  concinunt  cum  eo  atque  ea, 
quae  proxime  perlustrauimus.  pulchram  et  insignem 
excelsi  animi  Marcelli  adumbrationem  de  suo  adiecit  Plu- 
tarchus. 

Accedimus    ad    extremam    uitae    partem,    cum    qua 

praeter  Liuium  (XXVII,  25 — 27)  etiam  fragmentum  Polybii 
(X,  32)  comparare  licet.  omnes  uero  in  uniuersum  con- 
sentiunt  inter  se  referentes  Marcellum  speculandi  causa 
cum  collega  ac  paucis  equitibus  in  tumulum  quendam 
profectum  ab  Numidis  in  insidiis  positis  circumuentum 
lancea  transfixum  esse  ac  discrepant  ab  Appiano,  qui 
(Hann.  50)  Marcellum  temere  Numidas  praedam  agentes 
adortum  interfectum  esse  tradit.  statuendum  igitur  nobis 
est  quae  ratio  inter  tres  illos  auctores  intercedat.  atque  e  Po- 
lybio  quidem  nec  Liuium  nec  Plutarchum  hausisse  facile 
intellegitur ,  quia  multo  amplius  rem  enarrant  quam  Po- 
lybius,  a  quo  ne  Fregellanorum  quidem,  quos  in  illo  cer- 
tamine  tam  egregia  fortitudinis  exempla  edidisse  ilH  prae- 
dicant,  fit  mentio,  de  numero  uero  equitum  consules  comi- 
tantium  quem  omnes  definiunt  dissentiunt  ab  eo.  accedit 
quod  secundum  Liuium  et  Plutarchum  Numidae  certo 
Hannibalis  consilio  in  insidiis  locantur,  secundum  Polybium 
autem  casu  quodam  in  tumulum  illum  peruenisse  uiden- 
tur.  Liuius  autem  et  Plutarchus  non  modo  in  uniuersum 
sed  etiam  de  singulis  miro  modo  conspirant.  in  tanta 
autem  singulorum  similitudine  eo  magis  mirum  est  quod 
de  una  re  inter  se  dissentiunt  et  pugnant.  ab  utroque  enim 
narratur  copias  ad  oppugnandos  Locrps  missas  in  insidias  ab 
Hannibale  sub  Petiliae  tumulo  structas  incidisse.  pugnant 
uero  secum  copiis  Liuio  auctore  a  Tarento  accitis,  Plutar- 
cho  auctore  a  consulibus  missis.  tum  Liuius  duo  milia  Plu- 
chus  duo  milia  et  quingentos  esse  caesos  refert.  itaque 
in  dubium  saltem  uocatur  num  Liuius  fons  fuerit  Plutar- 
chi.  quam  dubitationem  non  esse  uanam  argumento  fir- 
missimo  comprobatur.  Plutarchus  enim  (cap.  XXX)  de 
morte  Marcelli  agens  postquam  narrauit  corpore  eius  de- 
centi  ornatu  culto  ac  combusto  ossa  cistae  argenteae  in- 
clusa  corona  aurea  adiecta  ab  Hannibale  ad  filium  esse 
missa,  in  itinere  uero  impetu  a  Numidis  cistae  pretiosae 
cupidis  in  eos  qui  deportarent  illam  facto  dissipata  neque 
denuo  collecta  esse,  haec  addit:  ravta  fxev  ovv  oi  neol 
KoQvnjXiov    Nejtwm    xal    OvaXeqiov    Matyixov    ItiTOQtjxaGL 


—    43    - 

Aipiog  6e  xal  Kalaaq  6  2e§atiT0$  xo[iL<f9rjvai  tr)v  vdqiav 
7igdg  tov  viov  elQrjxatii  xal  mcprjvao  XaimQwg.  Coraelius 
Nepos  ac  Caesar  Augustus  num  ita  rem  tradiderint  con- 
stitui  non  potest.  quamquam  fuisse  eam  famam,  cuius 
auctorem  nominat  Plutarchus  Cornelium  Nepotem,  discimus 
ex  Aurelio  Victore,  qui  (de  uir.  ill.  45)  „ossa  Marcelli  Romam 
ab  Hannibale  remissa  a  praedonibus  intercepta  periisse"  me- 
morat.  falsa  uero  sunt,  quae  a  Valerio  Maximo  et  Liuio 
narrata  esse  contendit  Plutarchus.  nam  uterque  nihil  nisi 
Marcellum  sepultum  esse  ab  Hannibale  tradidit;  Val.  Max. 
V,  1,  ext.  6:  „Hannibal  M.  Marcellum  in  agro  Bruttio, 
dum  conatus  Poenorum  cupidius  quam  consideratius  specu- 
latur,  interemptum  legitimo  funere  extulit  Punicoque  sa- 
gulo  et  corona  donatum  laurea  rogo  imposuit";  Liu.  XXVH, 
28:  „ibi  inuentum  corpus  Marcelli  sepelit."  neque  Vale- 
rius  ossium  a  Numidis  disiectorum  neque  Liuius  ossium 
Romam  delatorum  ullam  faciunt  mentionem.  quem  erro- 
rem  utcunque  ortum  esse  existimamus,  Plutarchum  scri- 
bentem  illa  nec  Valerium  nec  Liuium  inspexisse  certum 
est.  si  uero  ne  ante  oculos  quidem  habuit  Liuium  in  eo- 
que  laudando  tam  neglegentem  sese  praebuit,  necesse  est 
ut  ea,  quae  tam  accurate  coDcinunt  cum  Liuio,  ex  alio 
auctore  quo  etiam  diligentissime  usus  erat  Liuius  mutua- 
tum  esse  Plutarchum  iudicemus.  —  quae  extremo  loco 
Plutarchus  exponit  de  statuis  Marcello  positis  ac  de  poste- 
ris  eius  aut  Posidonio  qui  laudatur  debet  aut  de  suo  adiecit. 
Demonstrauimus  igitur  Plutarchum  in  uita  Marcelli 
scribenda  Liuii  historiam  non  ante  oculos  habuisse,  lecta 
autem  ea  quondam  memorabiles  quasdam  sententias  Liuii 
memoria  retinuisse.  nihilo  minus  fere  tota  rerum  narratio 
Plutarchi  tam  similis  est  Liuio,  ut  eodem  fonte  utrumque 
usum  esse  existimari  debeat.  atque  etiam  Plutarchi  et 
Polybii  narrationes  ita  comparatae  sunt,  ut  utrumque  e 
communi  fonte  hausisse  probabile  sit.  itaque  cum  inter 
tres  auctores  eadem  ratio  in  hac  uita  intercedat  atque  in 
uita  Fabii  Maximi  neque  diuersos  fontes  in  narrandis  re- 
bus  a  Fabio  Maximo  et  Marcello  gestis,  quae  tam  arte 

inter  se  coniunctae  essent,  eos  adhibuisse  credi  possit,  Fabi- 
um  Pictorem  autem  Liuii  fontem  saltem  in  bello  Gallico 
narrando  fuisse  probauerimus,  nulla  cbntrouersia  nobis  ui- 
detur  esse  quin  aeque  atque  antea  omnia,  quae  congruunt 
aut  inter  Plutarchum  et  Liuium  aut  inter  Plutarchum  et 
Polybium,  e  Q.  Fabii  Pictoris  annalibus  manauerint.  huic 
uero  rerum  narrationi  e  Fabio  Pictore  desumptae  Plutar- 
chus  ubicunque  occasio  data  est  ac  saepius  ut  in  uita  Fa- 
bii  Maximi  narratiunculas  ad  mores  Marcelli  adumbrandos 
et  res  ad  antiquitates  spectantes  ex  uariis  auctoribus  im- 
miscuit. 

Contra  hanc  sententiam  non  ueremur  ne  quis  dicat 
Fabium  Pictorem  neque  a  Plutarcho  in  his  uitis  neque  ab 
ullo  auctore  post  pugnam  Cannensem  laudatum  esse.  nam 
ueteres  non  eadem  cura  atque  nostri  quidquid  ex  auctore 
aliquo  petebant  nomine  eius  apposito  profitebantur,  sed  au- 
ctores  nominare  non  solebant  nisi  uariam  rei  alicuius  fa- 
mam  esse  animaduertebant  aut  singulare  quiddam  ex  alio 
auctore  adicere  uolebant.  ita  haud  raro  factum  est,  ut  ne  eo- 
rum  quidem  auctorum  quorum  potissimum  auctoritatem  secuti 
sunt  nomina  adderent.  atque  ut  in  nostris  uitis  Plutar- 
chum  Fabium  Pictorem  celauisse  uidimus,  ita  totam  fere 
uitam  Publicolae  e  Valerio  Antiate  excerptam  esse  nulla 
eius  mentione  facta  demonstrauit  Kiessling  in  dissertatione 
s.  1.  pag.  24.  neque  magis  ex  eo  quod  ad  Fabium  Picto- 
rem  post  pugnam  apud  Trasumennum  commissam  (Liu. 
XXII,  7)  et  Cannensem  stragem  (App.  Hann.  27)  nemo 
prouocauit  colligi  debet,  ut  uoluere  quidam,  eum  ultra  pu- 
gnam  Cannensem  historiam  suam  non  produxisse.  immo 
ueri  simillimum  est  Fabium  Pictorem,  qui  haud  dubie 
grandibus  belli  Hannibalici  casibus  excitatus  ad  historiam 
Romanam  literis  mandandam  sese  accinxit,  hoc  ipsum  bel- 
lum  singulari  cum  diligentia  enarrandum  sibi  sumpsisse. 

Jtestat  ut  disseramus  de  iis  auctoribus,  quos  Plutar- 
chus  praeter  Fabium  Pictorem  consuluit.  ac  secundarios 
fontes  aeque  ac  primarium  fontem  in  utraque  uita  eosdem 
fuisse  ueri  simillimum  est.  quae  uero  ex  iis  manauerint 
ipse  Plutarchus  aut  nominibus  auctorum  appositis  aut  uer- 
bis:  sviov  Ss  cpaciv,  stsqoi  fxsv  ovv  Xsyovtii,  l6tOQsltai  Ss, 
similibus  indicare  solet.  addidit  autem  rebus  secundum 
Fabium  Pictorem  narratis  ut  iam  supra  annotauimus  aut 
diuersam  unius  rei  famam  aut  narratiunculas,  quibus  in- 
genia  ac  mores  uirorum  clarorum  illustrantur,  aut  res  ad 
antiquitates  quas  proprie  dicimus  spectantes.  neque  au- 
ctores  e  quibus  ea  hausit  nos  ignorare  uoluit.  nam  duo- 
bus  locis  multos  nominat;  comp.  Pelop.  et  Marc.  I,  27: 
^Awifiav  Ss  MaQxsXXog,  wg  fisv  ol  tisqI  IloXv^tov  Xsyov6w, 
ovSs  arta^  ivixifisv,  dXX  dr\ttr\tog  6  dvr)Q  Soxst  Suaysvs6&ai 
lis%Qi  2xrjma>vog.  rjfistg  Ss  Ai$i<$,  KaidaQi  xal  Nsmon  *) 
xal  taov  'EXXrjVLxow  ?<$  fiatiiXst  3Io^a  m6tsvo\xsv,  rjttag 
nvdg  xal  tQondg  vno  MaoxsXXov  td)v  6vv  3Awi§a  ysvs6d-ai. 
de  altero  loco  (Marc.  XXX)  iam  antea  egimus  atque  ui- 


*)  Si  uere  Cornelius  Nepos  in  uita  Marcelli  ita  narrauerat  mirum 
quantum  secum  pugnauit.  nam  in  uita  Hannibalis,  cap.  5  disertis  uer- 
bis  dicit:  „quamdiu  in  Italia  fuit  (Hannibal),  nemo  ei  in  acie  restitit, 
nemo  aduersus  eum  post  Cannensem  pugnam  in  campo  castra  posuit," 
et  paulo  post  cap.  6 :  „Hinc  inuictus  patriam  defensum  reuocatus." 
sed  talis  incuria  non  raro  occurrit  in  Kepote. 

dimus  Plutarchum  de  morte  Marcelli  agentem  Cornelium 
Nepotem,  Valerium  Maximum,  Liuium,  Caesarem  Augustum 
auctores  laudasse,  perperam  autem  Liuii  et  Valerii  Maximi 
testimonia  reddidisse.  cuius  erroris  quae  fuerit  causa  et 
num  omnes  quos  laudauit  auctores  euoluerit  Plutarchus 
accuratius  quaerendum  est.  ac  de  Valerio  Maximo  quidem 
iam  Kempfius,  praef.  edit.  Val.  Max.  pag.  44  annotauit 
Plutarchum  aut  Graecum  aliquem  scriptorem,  qui  testimo- 
nium  Valerii  de  sepulto  Marcello  exhibuisset,  non  recte 
intellexisse  aut  relationem  de  Valeriana  narratione  fortasse 
parum  accuratam  ab  amico  studiorumque  adiutore  acce- 
ptam  non  diligenter  excussa  ueritate  reddidisse.  altera  con- 
iectura  iure  reiecta  priorem  persecutus  U.  Kohlerus  in 
commentatione  s.  1.  pag.  32  suspicatus  est:  „Iubam  iv  tfj 
dqxaioXoyia  Qwficuxfj  scriptorum  Latinorum  de  morte  Mar- 
celli  testimonia  collegisse,  et  Plutarchum  eum  secutum  esse 
neque  uero  diuersos  auctores  accurate  distinxisse."  sed  non 
recte  suspicatus  est  Kohlerus  atque  miramur  H.  Peterum 
pag.  76  eius  opinionem  probauisse.  nam  ne  nouisse  qui- 
dem  potuit  Iuba  Valerii  Maximi  factorum  et  dictorum  me- 
morabilium  libros.  Iubam  enim,  etiamsi  quo  anno  diem 
supremum  obierit  pro  certo  confirmari  non  potest,  tamen 
anno  24  p.  Chr.  n.  non  iam  in  uiuis  fuisse  constat ;  cf.  Miil- 
ler.  fragm.  hist.  Graec.  III,  466.  Valerium  Maximum  au- 
tem  intra  annos  28  et  32  p.  Chr.  n.  opus  suum  confecisse 
demonstrauit  Kempf.  praef.  pag.  7.  patet  Valerii  testimo- 
nium  in  Iubae  historia  extare  non  potuisse.  neque  opus 
est  ad  alium  Graecum  scriptorem  confugere,  quia  ex  in- 
curia  ac  leuitate,  qua  Plutarchus  secundariis  fontibus  ui- 
detur  usus  esse,  multo  probabilius  colligi  potest  quo  modo 
error  ille  ortus  sit.  nam  ut  supra  probauimus  Plutarchum 
in  scribendis  uitis  Liuium  non  ante  oculos  habuisse,  sed 
sententias  eius  ex  memoria  attulisse,  item  putamus  eum, 
Valerio  Maximo  et  fortasse  aliis  auctoribus  non  denuo  in- 
spectis,  probe  quidem  meminisse  dissentire  auctores  inter 
se  de  ossibus  ab  Hannibale  Romam  missis,  singularum  au- 
tem  narrationum  auctores  confudisse.     legisse  autem  Plu- 

tarchum  omnes  *)  non  est  cur  negemus,  quoniam  saepius 
ad  eosdem  prouocauit.  dubium  tantum  uideri  potest  ad 
quod  Caesaris  Augusti  scriptum  respexerit.  nam  in 
commentariis  quos  de  uita  sua  scripsit  Augustus  de  his 
rebus  actum  esse  cogitari  uix  potest.  sed  recte  putamus 
Heerenium  pag.  124  statuisse  Plutarchum  orationem  fu- 
nebrem,  quam  Augustus  post  mortem  immaturam  Glaudii 
Marcelli  22  a.  Chr.  n.  habuit  et  quam  in  publicum  editam 
esse  ueri  simile  est,  ante  oculos  habuisse.  in  ea  enim 
prisca  Marcellorum  gentis  decora  in  memoriam  reuocata 
esse  facile  intellegitur.  —  praeterea  saepius  in  utraque 
uita  laudatur  Posidonius.  eo  enim  auctore  Plutarchus 
(Fab.  Max.  XIX  et  Marc.  IX)  tradit  Fabio  Maximo  scuti 
Marcello  gladii  nomen  a  Romanis  tributum  esse  et  (Marc. 
I)  disserit  de  nomine  Marcellorum.  ex  eodem  affert  (Marc. 
XX)  narratiunculam  quandam  ad  bellum  Siculum  spectan- 
tem  et  (Marc.  XXX)  epigramma,  quod  statuae  Marcelli  in 
templo  Minemae  apud  Lindum  positae  inscriptum  erat. 
neque  plura  ex  eo  petita  esse  ueri  simile  est,  quia  incer- 
tum  est  num  plura  in  Posidonii  historia  fuerint,  quae  ad 
belH  Hannibalici  tempora  pertinerent.  continuauit  enim 
Posidonius  Komanam  Polybii  historiam  atque  illa  quasi  in 
transitu  attigisse  uidetur.  peculiari  autem  scripto  eum 
uitam  Marcelli  narrauisse,  quod  dubitanter  suspicatur  Miil- 
lerus  fragm.  hist.  Graec.  IH  pag.  252,  ex  solis  illis 
fragmentis  elici  non  potest.  —  laudationem  uero  Fabii 
Maximi,  cuius  mentio  fit  Fab.  Max.  I;  XXIV,  ipsum  Plu- 
tarchum  non  legisse,  sed  de  ea  ex  alio  scriptore  rettulisse 
apparet  ex  eo,  quod  de  dicendi  ratione  Fabii  disserens  ad- 
didit  uerbum  „Xeyov<uv"  (Fab.  Max.  I,  35). 


*)  Hoc  Iubae  testimoniuni  uere  ctQ/cuokoyia  Qtojuctixrj  tribuendum 
est.  omnes  enim  locos  a  Plutarcho  ex  Iuba  allatos  praeter  nostrum  et 
Sull.  XYI;  Sert.  IX  non  ad  historiam  eins,  quae  praecipuus  fons  uita- 
rum  Romanarum  Plutarchi  uulgo  existimabatur  (cf.  Heeren.  pag.  144), 
sed  ad  o/uoioTtjTctg  referendos  esse  conuicerunt  Klapp.  in  diss.  1.  pag.  4, 
sq.   et  Leo  .,de  Plutarchi  quaest.  Rom.   auctoribus,"   Halis  1864,  pag.  18. 

Postquam  igitur  in  uniuersum  exposuimus  quae  e  se- 
cundariis  fontibus  petita  sint,  qui  fuerint  auctores,  quo- 
modo  iis  usus  esse  uideatur  Plutarchus,  relicuum  est  ut 
quaeratur  quibus  singulae  narratiunculae,  quarum  auctores 
non  nominauit  Plutarchus,  tribuendae  sint.  quam  quaestio- 
nem  in  medio  relinquamus  necesse  est,  quoniam  e  Polybio 
aut  Liuio  nullas  fluxisse  supra  demonstrauimus,  Valerius 
Maximus*)  fere  omnes  quidem  exhibet,  sed  nullam  ita 
narrauit,  ut  prorsus  conspiret  cum  Plutarcho,  relicuos  au- 
tem  auctores  ne  inspicere  quidem  possumus. 

Iam  uero  si  percensemus  ea,  quae  non  e  Fabio  Pi- 
ctore  manasse  notauimus,  restant  nonnulla,  quae  non  ad 
auctores  a  Plutarcho  laudatos  referri  possunt.  dico  res 
ad  antiquitates  spectantes.  necesse  igitur  est  ut  Plutarchum 
praeter  eos  alios  fontes  adiisse  statuamus.  atque  etiam  e 
quibus  ea  petiuerit  Plutarchus  magna  cum  probabilitate  in- 
dicari  potest.  comparato  enim  Marc.  VIII,  ubi  fusius  ex- 
posuit  Plutarchus  de  spoliis  opimis  Ioui  Feretrio  dedicatis, 
cum  Rom.  XVI,  ubi  de  iisdem  spoliis  opimis  iisdem  fere 
uerbis  disseruit  et  Varronem  ac  Dionysium  auctores  nomi- 
nauit,  apparet  nostro  loco  eosdem  fontes  consultos  esse. 
neque  falsa  esse  quae  suspicati  sumus  luculentissime  testan- 
tur  ipsorum  auctorum  loci,  qui  seruati  sunt  ac  mirum  quan- 
tum  conspirant  cum  Plutarchi  uerbis  *(Varro  ap.  Fest.  u. 
spolia  opima,  pag.  186;  coll.  Hertzberg.  Philol.  I  pag.  331; 
Dionys.  Hal.  II,  34).  iisdem  uero  auctoribus  etiam  cetera, 
quae  de  institutis  ac  legibus  Romanis  disputantur,  deberi 
probabile  est,  praesertim  cum  quae  Plutarchus  Marc.  XXIV, 
40 — 48  de  interpretando  dictatoris  nomine  disseruit  simil- 
lima  sint  Dionys.  Hal.  V,  73  (cf.  Varronem  de  ling.  Lat. 
V,  82,  MiilL). 


*)  Valerii  Maximi  memor  Plutarchus,  Marc.  V  exempla  religionis 
a  Romanis  obseruatae  composuisse  uidetur.  nam  eadem  exempla  eodem 
ordine  singulis  quidem  paululum  immutatis  in  initio  opusculi  Valerii  inue- 
niuntur  (I,  1,  3—5). 


Y  I  T  A. 


JNatus  sum  Magnus  Albertus  Carolus  Buchholz 
Gryphiswaldiae  a.  d.  XIV  Kal.  Julias  anni  h,  s.  XLII  patre 
Georgio  matre  Guilelmina  e  gente  Volker.  fidei  ad- 
dictus  sum  euangelicae.  literarum  primordiis  imbutus  hu- 
ius  urbis  gymnasium  adii,  quod  tum  florebat  directore 
Hieckio,  quem  nuper  e  uita  excessisse  omnes  dolent- 
quod  gymnasium  postquam  per  nouem  annos  et  dimidium 
frequentaui  multorum  praeceptorum  egregiorum  praeclara 
disciplina  usus,  auctumno  h.  s.  LX  maturitatis  testimonio 
instructus  a  rectore  magnifico  Hoefero  huius  academiae 
ciuibus  adscriptus  sum  literis  philologicis  operam  daturus. 
hic  per  tria  semestria  schoiis  interfui  uir.  ill.  Schoemanni, 
Hertzii,  Schaeferi,  Susemihlii,  Hoeferi,  Georgii. 
deinde  Bonnam  profectus  per  tria  semestria  disserentes  audiui 
uir.  ili.  Ritschelium,  Jahnium,  Schmidtium,  Scho- 
penum,  Loebellium,  Calkerum,  Springerum,  Neu- 
hauserum.  auctumno  h.  s.  anni  LXIII  Gryphiswaldiam 
redii  atque  per  tria  semestria  operam  nauaui  scholis  uir. 
ill.  Schoemanni,  Vseneri,  Hoeferi,  Georgii.  prae- 
terea  seminarii  philologici  exercitationibus ,  quas  modera- 
bantur  Schoemannus,  Hertzius,  Vsenerus,  per  quin- 
que  semestria,  per  unum  sodalis  ordinarius  interfui.  qui- 
bus  uiris  omnibus  egregie  de  me  meritis  gratias  ago  quas 
possum  maximas. 

SEFTEFHAE  GOITEOYEESAE. 


I.  Ratio  plus  ualet  quam  librorum  auctoritas. 

II.  Thucydidem  I,  36,  3  ita  scripsisse  puto:  %oia  fxev 
bvia  Xoyov  aS,ia  tolc,  c'EXXiq6i  vavuxd,  %b  naq  vfuv 
xal  to  r{fxersQOV  xal  xb  Kooiv&iov. 

III.  Liu.  III,  67,  11  legendum  esse  censeo:  Esquilias- 
que  uidimus  ab  hoste  prope  captas  et  scandentem 
in  aggerem  Voiscum  hostem  nemo  submouit. 

IV.  E  Plutarchi  uitis  Rom.  apparet  eum  parum  peritum 
fuisse  rerum  ad  antiquitates  Romanas  spectantium. 

V.  Romani  quocl  Graecas  literas  imitati  sunt  non  est 
crimini  dandum. 

VI.  Ad  excolendam  linguam  Latinam  magnam  uim  ha- 
buit  metrorum  usus. 

